text:
Bancane abazohamba nge-navaraComment on this story
UMHLAZIYI: Fanelesibonge Bengu
IMOTO: Nissan Navara
EMINYAKENI emihlanu edlule wawusuke uyi “nkosi” uma uhamba ngeNavara yakwaNissan ngoba kwabe kuyiveni elidlisayo nelisesitayeleni.
Ngokuhamba kwesikhathi lehlile idumela leNavara kodwa yawushiya umlando ngoba kuyinamuhla kunezindawo eziqanjwe ngayo.
Umncintiswano wezinye izinkampani eziphume namaveni njenge-Amarok yakwa VW, iMazda BT 50 ne Ford Ranger nawo uthe ukubabhincixela nxanye kwa Nissan ngeNavara.
Kwa Nissan abaphelanga amandla njengoba sebephindile babuyisa uhlobo olusha lwaleli veni okungabuzwa ukuthi liyawadonsa amehlo.
Nalo leli libukeka lizothola ukuduma kakhulu ngendlela elibukeka ngayo. Lolu hlobo lubizwa ngeNavara Titanium. Kulindeleke ukuthi iqale ukudayiswa ngenyanga ezayo iTitanium.
Imikhiqizo yale moto ngeke yeqe ngaphezulu kuka-200. Lokhu kwaNissan bathi bakwenzela ukuthi ishayelwe ngabakhethekile kuphela okungenzeka kube nguwe.
INavara Titanium Special Version ithe ukushintshwa lapha nalaphaya kwiNavara eyejwayelekile okuzeyenza yehluke kunezinye izinhlobo zakwabo njengoba yona izothi ukuphakama kancane.
IZINTO EZISHINTSHILE
Phakathi kwezinto ezishintshiwe kubalwa kuzo amasondo anombala o-titanium, i-grille yangaphambili engacwebezeli, ubhampa wasemaceleni, amakhava ezibuko zasemaceleni nezezibambo zokuvula izicabha lokhu abathi kuhambisani nesiqubulo se-titanium metallic.
Okunye okuthuthukisiwe ngamasondo njengoba onke engawe-all terrain okungamathayi aphakeme ahamba kalula emigwaqeni eyibhuqu nasetiyeleni, i-tow bar, i-bull bar yangaphambili, ukhaphethi oqoshiwe nokhiye oqoshwe umbhalo othi Titanium konke lokhu okufika nayo ngaphandle kokunezezela
Isikhulu sakwaNissan kuleli, uMarinus Venter, uthe iNissan Navara Titanium Special Version ilungele abantu abathanda ukuhamba emigwaqeni okungahanjwa kakhulu kuyo.
INissan Navara Titanium izotholakala ngemibala ehlukene okungomhlophe, omnyama no-siliva.
KUNEZINHLOBO EZIMBILI
Le ngqovungqovu yeveni itholakala ngezinhlobo ezimbili okuyi-4X4 ne-4X2. I-4X2 iqala ku-R374 000
kuthi i-4X4 yona iqala ku-R415 000.
Le moto igabe ngamagiya ayisithupha aya phambili ukuhambisana nenjini yayo i-common-rail turbo diesel engu-2.5 wamalitha ekhahlela amandla angu-128KW ne-torque engu-403Nm kwi-4X4.
I-4X4 isebenzisa udizili ongu-9.0 wamalitha ebangeni elingu-100km kanti ingadonsa isisindo esingu-3000kg.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Bathi uyashada u-Euphonik kaBonang
2012-12-05 12:02
Johannesburg - Sengathi kusekude ukuphela kokukhuluma nezimpi ezingapheli phakathi kosaziwayo abathandanayo uBonang Matheba nomsakazi we-5fm uDJ Euphonik, njengoba sekuvele ukuthi u-Euphonik uselobole enye intokazi.
Iphephabhuku iDrum libike lathi lizwe ngemithombo yalo ukuthi u-Euphonik ulobole intokazi ekuthiwa nguSwazi Tshabalala.
Kuthiwa laba bobabili baqala ukuthandana ngo-2006, imithombo ithi bazobopha elikasofasilahlane ngoMashi ngonyaka ozayo.
Akwazeki kahle ukuthi kuqhubekani ngobudlelwano buka-Euphonik noBonang, athandane naye cishe iminyaka emithathu, kusho umthombo utshela iphephabhuku.
"Kuqediwe ngezindaba zamalobolo. U-Euphonik wathandana kuqala noSwazi, engakathandani noBonang. Umuntu wakhe wakudala," kuqhuba umthombo.
Omunye umthombo uthi uBonang noSwazi babengabangani, bejwayele ukuchitha isikhathi ndawonye ngesikhathi befunda e-University of Johannesburg.
UBonang kuthiwa wasondelana kakhulu no-Euphonik ngesikhathi esejoyine uSABC1.
U-Euphonik akaphumelanga obala ngalezi zindaba.
- Thola lolu daba luphelele kuDrum
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Drum

robotstxt: allowed

filter: keep


text:
Owabulawa wayecuthelwe ebhange
2013-02-28 14:02
Bloemfontein – Inkantolo itshelwe ukuthi owesilisa owaphangwa wabulawa, wabonakala esebhange elandelwa ngabasolwa ngaphambi kokuba ahlaselwe.
UMbuso usola ukuthi uGerhard Fourie, 44, wabanjwa inkunzi wabulawa ngu-Amos Limba, 35, noLowambo Tete, 33, abamlandela eya emsebenzini ngemuva kokuba ebuya kokhipha imali engu-R12 000 ebhange, kubike iVolksblad.
UFourie wabanjwa inkunzi wabulawa ngo-Ephreli 2012.
Amakhamera asebhange abonise abasolwa bemi ngemuva kukamufi kulayini wasebhange.
Amakhamera abonise indlela uTete ayekhuluma ngayo nomsebenzi wasebhange ngaphambi kokuba alandele ngokushesha uFourie esephuma ebhange.
Kufakaze isisebenzi sasebhange, sathi uTete wabuza u-cashier umbuzo ongacacile ngemuva kwalokho waphuma engenzanga lutho.
Bobabili laba bayaphika ukuthi banesandla kuleli cala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
USABC uxoshe uBonang
2012-11-07 14:04
Johannesburg - Zibukeka zingamhambeli kahle izinto unontandakubukwa onguBonang Matheba, njengoba esexoshwe yisikhondlakhondla senkampani yakwaSABC.
Izindaba zeDrum zithi uBonang uxoshwa nje, bekulindelwe ngabomvu ukuthi ezinsukwini ezimbili ezizayo, kuqale uhlelo lwakhe olusha, obeluzosakazwa kuSABC 1, iThe Link.
Umthombo ongapphakathi uthi uBonang uxoshwe ngoba nakhu esezosakaza uhlelo lwamakwaya kuMzansi Magic, okuyisiteshi esincintisana noSABC.
Kuthiwa uQueen B, okuyigama aziwa kakhulu ngalo, akabazisanga abaphathi bakhe ngezinhlelo zakuMzansi Magic, iClash of the Choirs.
“UBonang angeke esasebenza kwaSABC1. Kungekudala sizokwazisa ukuthi ngubani ozovala isikhala sakhe,” kusho isikhulu kwezokuxhumana kwaSABC 1, uVukile Madlala.
Umthombo uthi uBonang zikhona izinhlelo akade eseziqophile, izinhlelo lezi zihlanganisa inkulumo aba nayo nomculi waseMelika uCiara, nokho kuthiwa nageke akhokhelwe ngazo ngoba angeke inkampani isazisebenzisa.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
BULAWAYO—
Inhlanganiso ezizimeleyo zakoBulawayo zihlangene ngolweSihlanu ekuseni, ukuze zihlaziye ukuthi njengoba ikhomidi yedale lephalamende eyeCOPAC isigqibe umsebenzi wokuloba isisekelo sombuso esitsha yaphuma logwalo lweDraft Constitution sokumele kwenziweni njalo kuqondwepi.
Abenhlanganiso lezi babika ukuba lumhlangano ubujonge njalo ukuthi babonisane ngokuthi lapho sokusenziwa ukhetho lokudinga ukusekela loba ukwala ukwamukela lesi sisekelo olweReferendum bona bayabe bemi ngelizwi linye loba hatshi.
Omunye wabagcinisihlalo COPAC, uMnumzana Edward Mkhosi, uthi owabo umsebenzi sebewugqibile njalo akusekho kwezabo izandla ukuthi phambili kwenziwani ngoba lo sokungumsebenzi kamongameli ukuthi atsho ukuthi kuvotwa nini besekusiba ngumsebenzi we nhlanganiso yokhetho iZimbabwe Electoral Commission ukuqhuba umsebenzi weReferendum.
Kubika uNothando Sibanda intathelizindaba yeStudio 7 osipha loludaba ekoBulawayo.
Udaba luka Nothando Sibanda lomhlangano wesisekelo koBulawayo


text:
Zihlangene ezikaMugabe engqungqutheleni
2012-12-07 14:41
Harare - Izethenjwa zikaMengameli waseZimbabwe uRobert Mugabe sezihlangene emhlanganweni weqembu omkhulukazi, obanjelwe esifundazweni iGweru.
Inhloso enkulu yomhlangano ukudwetswa kohlelo oluzolandelwa ukuqeda uhulumeni wokubambisana, odonse iminyaka emine.
UMugabe ukhulume ngoLwesihlanu wathi ingqungquthela yeqembu izolungiselela ukunqoba ukhetho oluzobanjwa ngonyaka ozayo, ngenyanga kaMashi.
"Asinakungabaza ngokuwina," kukhuluma uMugabe.
Ukhetho olwabanjwa ngo-2008, lwaba nomphumela wodlame phakathi kwamalungu eqembu elibusayo neqembu eliphikisayp eliholwa nguNdunankuku uMorgan Tsvangirai.
Udlame lwaholela ekutheni kusungulwe uhulumeni wokubambisana phakathi kwamaqembu womabili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-Amplats ithi ilahlekelwe ngu-R6.3 billion
2013-02-04 14:02
Johannesburg - NgoMsombuluko kubikwe ukuthi isiteleka esikhungethe i-Anglo American Platinum silahlekelisele inkampani ngo-R6.3 billion.
"Ukusebenza ngonyaka ka-2012 bekunezinselelo kule nkampani yakwa-Anglo American Platinum kanye nemboni ye-platinum yonkana,” kusho isikhulu esiphezulu senkampani uChris Griffith esitatimendeni.
Lo mphumela ukhombisa ukwehla ngo-180%, kuleyo nzuzo engu-R7.9bn yango-2011, onyakeni ophele ngo-Disemba 31, 2012.
Imali yamasheya yehle ngo-R5.62 ngo-2012, uma kuqhathaniswa nenzuzo engu-R13.65 yango-2011.
"Lokhu kudalwe nawukwehla kokudayiswa kwemikhiqizo, isiteleka sangonyaka odlule esingekho emthethweni nesimo sase-Europe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siyayinqoba impi yengculazi - Zuma
2013-01-18 16:11
Johannesburg - INingizimu Afrika iqhuba kahle ekubhekaneni negciwane lengculazi nesandulela salo, kusho uMengameli wezwe uJacob Zuma.
"Sinezikhungo zezempilo ezingu-2948 ezihlinzeka abantu ngemishanguzo yegciwane, lesi sibalo sikhulu uma usiqhathanisa no-495 wangenyanga kaJanuwari ngo-2010," eqhuba esitatimendeni.
"Okuhle kakhulu izwe elikwaze ukukuzuza, ukunqanda izehlakalo zokutheleleka kwabantwana, bethelelwa ngomama. Izibalo zehle kakhulu kusukela ngo-2008.
Bangaphezu kuka-1.7 million abantu baseNingizimu Afrika abadla imishanguzo yegciwane lengculazi.
UZuma ukhiphe lezi zincomo ngesikhathi evakashelwe yisikhulu se-United Nations uMichel Sidibe, obesemzini wakhe eMahlamba Ndlopfu, ePitoli.
USidibe uncome uZuma neNingizimu Afrika, ekukwazini ukulwa nalolu bhubhane, wathi kumele izwe kube yilo elihola i-Afrika, ekukhiqizeni ikhambi lokulwa nengculazi.
UZuma uphinde wancoma abantu abangaphezu kuka-20 million abahlolela leli gciwane, kusukela kwakhuthazwa ukuhlola esidlangalaleni ngo-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone abasebenzi emayini e-Iran
2012-12-18 14:30
Tehran - Kuwe ingxenye yemayini yamalahle enkabeni ye-Iran kwashona abasebenzi abane kwathi abanye abane baduka, kusho abezindaba kuleliya lizwe, becaphuna izikhulu.
Kungenzeka ukuthi lesi sigameko sidalwe ukuqhuma kwenhlanganisela yamagesi ayingozi, nokwenzeke ngasedolobheni iTabas, kusho umphathi walo u-Ahmad
Talebian Moqadam etshela abezindaba zeFars.
Izikhulu zithi lokhu kwenzeke ngabo-05:30 kwavala umhhume ophumela ngaphandle kule mayini eqashe abasebenzi abangu-40.
- Landela
IzindabaNews24 kuTwitter
- Sapa - AFP


text:
WASHINGTON DC—
Lanxa ibandla lezanu lingakahleli indlela yokukhetha amalunga azancintisa kukhetho lokuding abazalimela, kuma primaries, ibandla leli lithi lifuna kube ngamalunga azimiseleyo hatshi afuna nje izikhundla.
Lelibandla lazise njalo ukuthi abazafuna ukungena kukhetho kumele babe ngabake baba lezikhundla kulelibandla okwedlula iminyaka emihlanu. Lokhu kudanise abanengi abasakhulayo abangakaze babe lizikhundla okwesikhathi leso.
Ingcwethi kwezombusazwe zithi lokhu kukhanya kuyindlela yokuvimba abasakhulayo laba ngoba belakho ukuthathela umbuso amakhehla.
Kodwa isikhulumeli sebandla leZanu PF, uMnu. Rugare Gumbo othi ibandla leli kalibandlulile intsha yebandla leli.
Ingxoxo loMnu. Rugare Gumbo


text:
UMarques ugxibha unompempe uGomes
2012-11-21 07:37
Johannesburg - Umqeqeshi weMoroka Swallows uZeca Marques ugxeke unompempe uVictor Gomes kulandela ukuhlulwa kweqembu lakhe ngo 3-2 ngesikhathi lidlala neKaizer Chiefs eFNB Stadium ngoLwesibili.
Into abayibangayo imizuzu eyisikhombisa engezwe nguGomes ekupheleni komdlalo.
"Uyisuselaphi leyo mizuzu eyisikhombisa?" kubuza uMarques ekhuluma nabeKickOff.com.
ISwallows ibisethubeni lokuphuma nephuzu elilodwa, kodwa lokho kwashabalala ngesikhathi uLehlohonolo Majoro
evalela phakathi igoli ngemizuzu engeziwe.
UMarques ukhala ngokuthi "umdlalo bawemukwe ezandleni".
"Asizange sihlulwe, kube nesandla semfene nje," esho ngokucikeka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Owesifazane ugcine isidumbu somyeni iminyaka
2012-11-20 14:05
Moscow - Iziphathimandla zaseRussia zithi owesifazane onezingane ezinhlanu ugcine isidumbu somyeni wakhe endlini cishe iminyaka emithathu ashona.
Abashushisi maphakathi nesifunda iYaroslavl bathe lona wesifazane ongadalulwanga igama lakhe, okhonza ePentecostal, onomlango wokungaphili kahle ngokwengqondo, wayekhathazeke kakhulu ngokushona komyeni wakhe ngo-2009 ngendlela yokuthi waze wakholelwa ukuthi umyeni wakhe uzovuka.
Kuqaliswe uphenyo ngemuva kokutholakala kwesidumbu endaweni elahla udoti sifakwe kuplastiki ngoJulayi.
Ihhovisi labashushisi ngoMsombuluko lithe lona wesifazane wabeka isidumbu embhedeni ekamelweni lendlu, esigcine khona, wabe esetshela izingane zakhe ukuthi zikhulume naso zisiphe nokudla.
Ihhovisi lithi izingane ezimbili zabe sezikhetha ukusilahla isidumbu ngesikhathi sebethutha, beyohlala kwenye indawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
HARARE—
Inhlolisiso enziwe zinhlanganiso ezithile ezibalisa eye Enviromental Management Agency le Standards Association of Zimbabwe iveza ukuba amanzi athengiswa esembodleleni amanye awo akalungelanga ukunathwa ngabantu ngoba etholakele elengcekeza.
Abe EMA batshele iCommittee yedale le phalamende ebona ngezempilakahle ukuba inhlolisiso abayenze eminyakeni emithathu edluleyo kulandela ukukhonona kukazulu ngodaba lwamanzi la, iveze ukuba lawo athengiswa esembodleleni ezitolo amanye awo alengcekeza egoqela idoti yabantu.
Abe nhlanganiso yeStandards Association of Aimbabwe- SAZ, bathi bawuhlolile umumo wamanzi ezimbondleleni la bawubona umubi okwamagama bacina bemise umsebenzi amankampani ayisikhombisa, ngoba etholakale ukuthi akalandeli iziqondiso zokulondoloza ukuhlanzeka
UMasipala we Harare uvumile kuCommiittee efanayo kuyonale inyanga esanda kwedlula ukuba ukuhlambulula amanzi adibane ledoti yezambuzi ukuze alungele ukunathwa nguzulu yinto ebadalela indleko yezigidi ezintathu zamadollar ngenyanga .
Kubika intathelizindaba yeStudio 7 uMark Peter Nthambe osethulela loludaba ngokwegcweleyo eseHarare.
Udaba lukaMark Peter Nthambe lwamanzi athengiswa esembondlleni


text:
ICosatu ibiza umbhikisho ngolwama-etolls
2012-11-15 08:09
Pretoria - ICongress of SA Trade Unions (Cosatu) isicele umphakathi ukuba ubeke uNovemba 30 njengosuku lokubhikishela ukuphikisana nohlelo lwe-etolling emigwaqeni yaseGauteng.
"Sikholelwa ekutheni uhulumeni usevele usithathile isinqumo sakhe," kusho uSihlalo weCosatu esifundazweni uPhutas Tseki etshela umphakathi ePitoli.
"Ngakho yikho sithathe isinqumo sokuthi siyobhikisha kuwona wonke ama-toll gates kuleli," esho.
UTseki uthe uma ababhikishi bebambezela kuma-toll gates abanye abashayeli bazophoqeleka ukuthi basebenzise eminye imizila uma sekuqhubeka lo mbhikisho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UZuma ucelwe ukuba angenelele kolwaseDe Doorns
2012-11-14 08:31
Johannesburg - UNdunankulu waseWestern Cape uHelen Zille ucele uMengameli Jacob Zuma ukuba angenelele odabeni lwabasebenzi basemapulazini abafuna ukunyuselwa amaholo, kusho ihhovisi lakhe.
“Uzoba nzima kakhulu umthelela wale nkinga eWestern Cape kanjalo naseNingizimu Afrika yonkana uma lolu daba lungasukunyelwa," kubhala uZille encwadini eya kuZuma.
UZille unxuse uZuma ukuba ajube uNgqongqoshe wezabaSebenzi uMildred Oliphant ukuzobhekana nalesi simo.
UZille uphinde wacela iCongress
of South African Trade Unions (Cosatu) ukuba ibe yingxenye yezingxoxo ngaphandle kokuphehla udlame nokusabisa.
“Kuyamangaza ukuthi iCosatu ingakhipha isitatimende esithi ‘iMarikana isisemapulazini’.”
Abasebenzi bafuna ukuhola u-R150 ngelanga esikhundleni sika-R69.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone izingane odokotela beselivini
2013-01-08 11:05
Mokopane - UKagiso Kobe onezinyanga eziyisikhombisa ubudala, ubehuda ephalaza isikhathi esingangesonto enganakiwe elele esibhedlela saseLimpopo iGeorge Masebe Hospital, ngaphandle kwaseMokopane.
Lokhu kube ngenxa yokuthi bebengekho odokotela abazomelapha ,njengoba iningi labo lisathathe amaholidi kaKhisimusi.
Ebona ukuthi akatholi kunakekelwa, umama wakhe uConnie Kobe, wacela ukuba akhishwe esibhedlela, ngoba enethemba lokuthi uzomyisa kudokotela ozimele.
Isibhedlela sanqaba, ngosuku olulandelayo, ngoLwesine, uKagiso washona.
Lo mfanyana omncane ungenye yezingane ezine ezishone ngeledlule kulesi sibhedlela saseMokopane, esikhungethwe yizinkinga.
Sekuvele ukuthi odokotela abayisikhombisa bathatha umhlabakhefu, munye kuphela udokotela obesebenza kulesi sibhedlela esinemibhede engu-288.
UMnyango wezeMpilo eLimpopo uthe uyaphenya ngokuthi kungani kuvunyelwe odokotela abaningi kangaka ukuthatha amaholidi kanye kanye.
– Landela Izindaba News24 kuTwitter
(@IzindabaNews24).
- News24


text:
IPirates ibhekwe yisambane
2013-02-27 07:40
Johannesburg - I-Orlando Pirates isigwinye amagoli ayisikhombisa emidlalweni emibili, njengoba iMoroka Swallows ingazibekanga phansi yathatha wonke amaphuzu amathathu ngoLwesibili kusihlwa, kubika iKickOff.com.
Igoli likaSifiso Myeni alifake zisuka amadaka ne-penalty ka-Andile Jali awazange ayisize iBhakabhaka ngemuva kokuthi uKatlego Mashego, Lefa Tsutsulupa noLerato Chabangu
bebusise iZinyoni ngamagoli.
IPirates yemukwe yithuba lokuqhetha esicongweni sePremiership njengoba ihlezi endaweni yesibili ngamaphuzu angu-40, ngemuva kweKaizer Chiefs ehola ngawu-42.
Labo shampeni bebenethemba lokuthi bazokhonya kulo mdlalo ngesikhathi uTakesure Chinyama ethumelela ibhola kuMyeni, nobe eselivalela enethini, lidlula uGreg Etafia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ukubihlika komhlaba kubulale 17 e-Indonesia
2013-02-18 14:03
Manado - Izingane ezine ziphakathi kwabantu abangu-17 abashone ngempelasonto maphakathi ne-Indonesia kulandela izimvula ezinamandla nokubihlika komhlaba, kusho izikhulu ngoMsombuluko.
Izingane, ezineminayaka ephakathi kwemibili kanye neyisishiyagalolunye, zishonile kanye nabadala abangu-13 ngesikhathi izikhukhula zihlasela ezingxenyeni ezisenyakatho neSulawesi Island ekuseni ngeSonto, kusho okhulumela ezezinhlekelele esifundazweni uHowke Makawarung etshela i-AFP.
"Bangu-17 esithole ukuthi bashonile. Zonke izidumbu zitholakale ngeSonto,” usho kanje, waqhuba wathi izimvula ezinamandla zihlasele ezindaweni ezintathu, kuhlanganisa inhlokodolobha yasesifundazweni saseNorth Sulawes,i iManado.
Amanzi, agugule izindlu ezibalelwa ku-5 000 eManado, ehlile ngoMsombuluko kanti izakhamuzi seziqalile ukuhlanza amakhaya azo.
Ukubihlika kodaka kudlule nomphefumulo womfana oneminyaka eyisithupha ubudala.
"Ubegeza ekuseni ngesikhathi udaka lushaya indlu,” kusho iPhini leMeya uHarley Mangindaan, etshela i-AFP.
- Landela
IzindabaNews24 kuTwitter
- Sapa - AFP


text:
Kuzophepha nge-Afcon - Amaphoyisa
2012-11-27 16:34
Pretoria- Amaphoyisa azotshalwa agade wonke amaqembu angu-16 azokuba yingxenye yemidlalo ye-2013 Africa Cup of Nations, ezobanjwelwa kuleli laseNingizimu Afrika, kusho abagqugquzeli ngoLwesibili.
Kuvela lokhu nje kusanda kuhlaselwa ibhasi labadlali beqembu lesizwe eZambia, ngesikhathi bezodlala udlalo wesihle kuleli, ibhasi lajikijelwa ngamatshe lishaywa ngabafanyana abancane.
"Ngemuva kwesehlakalo sakamuva, kuzoqiniswa kakhulu ezokuphepha. Amaqembu azogadwa ubusuku nemini,” kusho iPhini likaKhomishana wamaPhoyisa uMaggie Sotyu, etshela abezindaba ePitoli.
"Amabhasi azothutha abadlali nawo azophelezelwa ngamaphoyisa."
Ekuhlaselweni kwebhasi yaseZambia, kwalimala kancane unozinti uKennedy Mweene.
"Asikaze sicabange ukuthi kungahlaselwa ibhasi, yingakho abadlali babengaphezelwa ngamaphoyisa,” kusho uSotyu.
Inkundla iSoccer City, kuzodlalelwa kuyo umdlalo wokuvula nowokuvala, kanjengoba kwenzeka emdlalweni wendebe yomhlaba ngo-2010.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Singabangani abakhulu - AbeGenerations
2012-11-06 14:01
Johannesburg - Kuphumani uma uthatha amageza amathathu abonakala njalo kumabonakude emdlalweni owuchungechunge, uwavalela endlini eyodwa?
Iphephabhuku iDrum, lizivalele noThami Mngqolo, 30, odlala indawo kaSenzo Dlomo, kwaba nguThato
Molamu, 28, yena odlala indawo kaNicholas Nomvete yase ivala ngo-Anga Makubalo, 23, odlala indawo kaMJ Moeletsi.
Bekuqhuma amahlaya, ukucobana kanye nezindaba.
Kuthiwa uma uhlezi nalaba uhlala uhleka njalo....bayacobana bebodwa, kuqhuma uhleko futhi kumnandi.
Bahlangane nezintatheli zeDrum kwelinye lamahhotela eRosebank, kuzokhulunywa ngakho konke okuhlanganisa izimpilo zabo zangasese, ukulandelwa kwabo ngamantombazane kanjalo nabalingiswa babo kuGenerations.
Abagcini ngokuba ngabalingani emsebenzini, bangabangani abakhulu futhi bachitha isikhathi sabo esiningi bendawonye, nokho okukhulu kakhulu bathi bayawuthanda futhi bayawuhlonipha umsebenzi wabo.
"Ngiyamthanda uNocholas, ngiyathanda indlela abambhalela ngayo," kusho uMolamu.
"Kuwukufezeka kwephupho ukuba kwami kulo mdlalo iGenerations," kujobelela u-Makubalo.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Drum


text:
Kubi kumfundi (13) ozidubule esikoleniComment on this story
SIMPHIWE NDWANDWE
UBANGWA nezibi esibhedlela umfundi wesikole samabanga aphansi iTongaat Primary kulandela ukuzidubula ngephutha ngesikhathi edlala ngesibhamu sikanogada.
Isigameko senzeke izolo ntambama ngesikhathi sekuzophuma isikole. Umfundi (13) akucaci ukuthi usithole kanjani isibhamu sikanogada edlale ngaso kanti sizoqhuma, wabe eselimala.
Okhulumela amaphoyisa esifundazweni, uCaptain Thulani Zwane, usiqinisekisile isigameko wathi kuboshwe unogada.
UZwane uthe umboshwa oneminyaka elinganiselwa ku-38 uzobhekana necala lokuphatha budedengu isibhamu emagcekeni esikole.
Kulindeleke ukuthi avele namuhla eNkantolo yeMantshi yasoThongathi.
Ngesikhathi sokuloba izolo bekungakacaci ukuthi isibhamu sifinyelele kanjani kumfundi nokuthi uphume kanjani ekilasini lokufunda njengoba eze walimalela endaweni okungalindelekile ukuthi angatholakala kuyo engumfundi.
Okhulumela uMnyango wezeMfundo KwaZulu-Natal, uMnuz Muzi Mahlambi, uthe uNgqongqoshe Senzo Mchunu uphatheke kabi ngokubikelwa ngalesi sigameko. Uthe uMchunu udlulisa amazwi enduduzo emndenini kamfana ngalo mshophi owenzakalile. Uthe uMchunu unxusa ukuthi abantu behlise amaphaphu ukuze kuzotholakala ukuthi kudinga kwenziwe njani. Uthe uzwelana nomndeni futhi bamfisela ukuthi alulame ngokushesha umfundi. Okwamanje bazoyekela ezandleni zamaphoyisa ukuze ekugcineni kuthathwe izinyathelo ezinqala.
Namhlanje kuzothunyelwa ithimba labaluleka ngengqondo ukuze beluleke abafundi.
Ukulimala kwalo mfundi esikoleni kuqhamuke esikhathini lapho uMchunu ezama ukuqinisa umphakathi nezinhlaka ezithinteka kwezemfundo idolo ngokuthi isimo semfundo nezokuphepha ziseqhulwini.
Kwenzeka lokhu nje ngesonto eledlule eThornville ngaseMgungundlovu kwatholakala umuntu eshonile esikoleni egwaziwe yize kukhona onogada.
Kuthiwa wagwazwa abantu ababeqhamuka ngaphandle kwesikole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Inyunyana i-CWU ikhala ngoMadonsela
2013-01-10 15:01
Johannesburg - IHhovisi loMvikeli woMphakathi namanje belingakaluphothuli uphenyo oluthi abakwaSA Post Office banokungahamnisi ngendlela izinto, kusho isikhalazo esafakwe ngabakwaCommunication Workers' Union (CWU) .
Okhulumela i-CWU uMatankana Mothapo, uthi namanje basalinde impendulo evela kuMvikeli woMphakathi, uthi uphenyo selokhu lwaqalwa ngo-Ephreli ngo-2011.
Inyunyana isigxeke ihhovisi likaThuli Madonsela, yathi liyadembesela.
"Ukwenza koMvikeli woMphakathi kuyayidumaza inyunyana i-CWU, nabantu bonke abalindele ukuzwa izimpendulo ngePost Office ,” kusho uMothapo.
NgoJulayi ka-2012, uMadonsela wamemezela ukuthi usezoluphothula uphenyo lwakhe bese ekhipha umbiko ngoSeptemba.
Umkhulumeli kaMadonsela, u-Oupa Segalwe uthi kunezintwana ezincane ezibambezele, uthi seluphothuliwe uphenyo kanti kungekudala kuzokhishwa umbiko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuphahlazeke indiza ye-SANDF eDrakensburg
2012-12-06 10:00
Johannesburg - Kutholakale izicucu zebhanoyi loMbuso eliphakahlazekile eDrakensberg, ngaseLadysmith, KwaZuli-Natal, kusho umbiko wabakwaSA National Defence Force, ngoLwesine.
Indiza lena ibilibangise eMthatha, isuka enkambini iWaterkloof, ePitoli, kusho umkhulumeli weSANDF uXolani Mabanga.
"Ngaziswe ngokutholakala kwendiza, imininigwano eminingi ibingakatholakali. Ngikhulume kafushane nethimba elisendaweni yesehlakalo," kusho uMabanga.
Kuthunyelwe izindiza zoMbuso endaweni yesehlakalo, nokho ukuthungathwa kwabantu kumisiwe ngenxa yesimo sezulu esingesihle.
Abatakuli abahamba ngezinyawo bayathungatha eLadysmith, enhla nesifundazwe iKwaZulu-Natal.
Abezindaba ze-Algoa FM babike bathi indiza lena ihlangabezane nenkinga yenjini, kuthiwa bebengu-11 abantu ebebephakathi.
– Landela Izindaba News24 kuTwitter
(@IzindabaNews24).
- SAPA


text:
I-ANCWL isize umndeniComment on this story
NONHLANHLA MKHABELA
UTHINTEKILE umndeni wabelungu waseWestville, eThekwini ohlwemphu ngesikhathi ulethelwa ngabantu ongabazi usizo lwamagilosa nemali ngeSonto.
Ithimba leWomen’s League yeqembu i-ANC yilona elithole lo mndeni ngohlelo abanalo lokusiza abantu abadingile emiphakathini eyahlukene.
UNkk Tersja Tarin ohlala nomyeni wakhe uMnuz Pierre Tarin nezingane zabo ezimbili uBianca noJonathan bahlala endlini eqashisayo lapho bethi bakhokha khona u-R 5000 ngenyanga.
“Ngingumabhalane esikoleni lapho ngihola khona u-R6 000, uma sengikhokhe i-renti lena esele sekukhona no-R400 wemali yempesheni eholwa ngumyeni wami kumele sizame ukuphila ngayo,” kuchaza uNkk Tarin.
Uthe indodakazi yakhe uBianca ine-bipolar. Njengoba uhulumeni esezovala amanye amaphilisi awakhiphela lesi sifo ngoba ebiza, sekuzoba yinkinga yabo ukuwathenga.
“Impilo inzima, sasinalo ikhaya kodwa umyeni wami walahlekelwa wumsebenzi ngesikhathi nami engangingasebenzi ngaso sabe sesihluleka ukuwukhokhela wasilahlekela,” kulandisa uNkk Tarin othe sebeneminyaka emine behlala emqashweni.
Iphini likaSomlomo wesiShayamthetho KwaZulu-Natal, uMnuz Mtholephi Mthimkhulu, uthe ngalesi senzo bafuna ukukhombisa ukuthi okubalulekile wukusiza umphakathi, hhayi ibala lomuntu.
“Isimo sokushoda kwemisebenzi nobubha akukhethi bala lamuntu ngakho kumele wonke umuntu onakho asukume asize othile odingile, makungabi khona umuntu olahla ukudla emgqomeni kanti kunabantu abangazi bazolala bedleni,” kusho uMthimkhulu.
UNkk Kate Manya we-Women’s League uthe bebevele benalo uhlelo lokusiza abantu abampofu kodwa begxile kakhulu kwabampisholo kodwa manje sebenqume ukuthi kusizwe wonke umuntu odingile.
“Singabantu sonke, akukhathalekile ukuthi linjani ibala lethu kungako sithi wonke umuntu odingayo makasizwe,” kubeka uNkk Manya.
Ngaphandle kokuthengelwa igilosa, abakwaTarin babe sebeqoqelwa imali engu-R450 yokubasiza isikhashana.
UNkk Manya uthe ngoba bebesanda kubathola abakwaTarin basazohlala phansi babheke ukuthi bangasizwa kanjani ngokuzayo.
Uthe: “Okwamanje sizozama ukutholela ingane egulayo imali yesibonelelo sibhekisise nodaba lwamaphilisi abazodinga ukuzithengela wona.”
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bayanconcoza ngoPitso - Umbono
2012-06-05 15:51
Cape Town - UPitso Mosimane usephelelwe ngumsebenzi wakhe njengomqeqeshi weqembu lesizwe, emuva kokuxoshwa kudingeke ashiye abadlali ehotela abalaliswe kulo ePhokeng.
Abadlali babeka izimvo zabo ngesinqumo seSafa.
USboniso Mqadi uthe: Iqiniso
wukuthi izinkinga zaqala ngesikhathi umengameli weSafa ehluleka ukwenza
umsebenzi ngokufanele ngesikhathi sihluleka ukungenela emidlalweni ye-Afcon nokwavela kwacaca ukuthi umengameli akawenzanga ngendlela efanele umsebenzi wokwazisa
isizwe ngomthetho owawuzosebenza nowenza sangakwazi ukungena emidlalweni.
Ngibona kungakuhle kuxoshwe uNematandani ukuze kulunge yonke
into, awukwazi ukuthi ungamane uzoba ngumengameli weSafa ungakaze ube
yisekela likamengameli.
Kumele abaphathi basusewonke umuntu onengqondo embi, baqale ngoNematandani ngoba sebemxoshile
uPitso, kodwa umuntu osibulalayo yileya ndoda engumengameli weSafa.
UKwanele Mbatha uthe: Izikhulu zeSafa kumele zinukane zona amakhwapha
kuyoba nini kuxoshwa abaqeqeshi, nabadlali nabo kumele babhekwe
ngelinye iso ngathi nabo abadlali ngokuzimisela.
UDhlongolo Philani uthe: Impela
akahambe uPitso umsebenzi uyamhlula, uma ebona aBafana bengawashayi amagoli akashintshi ngani umdlalo?
UPortia Williams uthe: Iqembu lakithi yilo elinenkinga, kubukeka sengathi siyohlale sipheka sithulula kubaqeqeshi.
Akusiye umqeqeshi odlalayo enkundleni , ngabadlali abavela kumaqembu ahamba phambili akuleli, alivele livalwe iqembu lesizwe kuze kucace ukuthi
asinalo ngoba iyadina lento.
USibusiso Magolwane uthe: Sihle lesi sinqumo, lo mqeqeshi uzithwele kakhulu.
ISafa nayo inepolitiki esazosihlupha okuyiyo ecindezela abaqeqeshi, umqeqeshi akabe namagunya afanele angezwa ngabathile
ngokufanele akwenze.
UBenni ngabe uyadlala kwiBafana kodwa ngenxa
yenkinga abanayo ngaye akadlaliswa, uJomo wake wakudalula lokhu eyeka kwiBafana Bafana eminyakeni edlule.
UMbuso Wiseman uthe: Sibonge kakhulu akahambe manje.
UGoodman Mkhize uthe: Yizindaba ezimnandi kakhulu lezi zokuxoshwa kukaPitso.
UNtokozo Zulu uthe: Siyabonga kakhulu Safa, hamba kahle Pitso.
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe kuNews24,
akuyona imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Uboshiwe owetulo lokubulala unina
2012-11-29 10:02
Durban - INkantolo yesiFunda eThekwini ichaze indlela umphakathi onengeke ngayo ngokwanda kwezehlakalo zokubulawa kwabazali yase ishova ejele u-Astrid Tavira, 20, olahlwe yicala lokwakha itulo lokubulala unina, kubika iThe Mercury.
UTavira walahlwa yicala ngenyanga kaSepthemba, ngemuva kokutholakala enecala lokwakha itulo lokubulala unina uFreda.
Umama, 50, wadlwengulwa wase eklinywa esemzini wakhe, ngo-Agasti ngonyaka owedlule, isoka likaTavira uWaleed Karriem, 34, ophinda abe ngumzala wakhe, wavuma leli cala lokubulala wase egwetswa udilikajele.
Ekuvumeni kwakhe icala, watshela inkantolo wathi uTavira wakha itulo ngoba efuna ifa likanina, bese ekhokha izikweleti zakhe.
UTavira uthe wavuma wathi "yebo " ngesikhathi isoka lakhe libuza ukuthi uyafuna yini libulale umama wakhe, uthe wabe ecabanga ukuthi liyadlala.
“Umama wakho wadlwengulwa wabulawa, wawumazi uKarriem ukuthi ungumuntu onodlame kodwa awenzanga lutho ukusiza umama wakho. Umphakathi ukhathele yizingane ezibulala abazali, ufanelwe yizigwebo esiqinile," kusho iMantshi uNanette Otto.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
IMDC-T Ithi Amalunga Ayo Lokhu Ehlukuluzwa
UMnu. George Chivaura ubikwa etshaywe labanye bakhe ababili eZvimba njalo babika loludaba enkambeni ye Kutama Police Station kulesosigaba.
MDC flag
Sithandekile Mhlanga
20.11.2012 19:37
WASHINGTON DC—
Icele leMDC elikhokhelwa nguMnu. Morgan Tsvangirai lithi ukuhlukuluzwa kwamalunga alo lokhu kuqhubekela phambili njalo elinye ilunga lalelibandla lisesibhedlela ngemva kokutshaywa kakubi lilunga lebandla leZANU PF esigabeni seZvimba.
UMnu. George Chivaura ubikwa etshaywe labanye bakhe ababili njalo babika loludaba enkambeni ye Kutama Police Station kulesosigaba.
Amapholisa alile ukukhuluma ngaloludaba njalo abikwa engakabophi muntu lanxa kusazakala esigabeni ukuthi ngobani abatshaye abathathu laba.
Isiphathamandla sogatsha lwabatsha kulelibandla uMnu. Promise Mkhwananzi utshele uSithandekile Mhlanga weStudio7 kusobala ukuthi amalunga ebandla lakhe asehlukuluzwa ngaphambilini kokhetho.
Ingxoxo LoMnu. Promise Mkhwananzi


text:
UZuma ukhathazekile ngodlame lwaseCAR
2013-01-03 11:01
Johannesburg - UMengameli uJacob Zuma usethumele ithimba elihamba nongqongqoshe ukuthi liyohlola isimo eCentral African Republic (CAR), kusho uMnyango wezangaPhandle nokuBabambisana.
"UMengameli uZuma uthumele uNgqongqoshe wezokuVikela uNosiviwe Mapisa-Nqakula ethi akayohlola lokho okwenzeka eCAR, kusho isitatimende sikaClayson Monyela, okhulumela uMnyango.
Lokhu kuyingxenye yemizamo yeNingizimu Afrika yokuzama ukudala ukuthula eCAR.
"INingizimu Afrika iyakugxeka ukuqhubeka kodlame okuqhutshwa ngamasosha. Lokhu kubukela phansi isivumelwano esenziwa eLibreville.”
UMonyela uthi umengameli uphakamise ukuthi kubekwe phansi izikhali ngokushesha.
"Sithi amaqembu awaziqhelelanise nezigameko ezinodlame, ezihlukumeza izakhamizi namalungelo abantu.”
INingizmu Afrika iphakamisa ukuthi kube nokuxoxisana phakathi kukaMengameli wezwe uFrancois Bozize namaqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
WASHINGTON DC—
Idale leSupreme Court kweleSouth Africa selilahle isicelo seleZimbabwe esokuthi livimbe ukuthengiswa kwempahla yalo ngomunye wabalimi abamhlophe abathathelwa amapulazi abo ngamalunga eZanu PF.
Ngesinqumo lesi, iSupreme Court isekele eseHigh Court esika 2010 esokuthi uMnu Mike Campbell ulelungelo lokubamba impahla kahulumende eseCape Town ayithengise kudaba lokuthathelwa ipulazi lakhe.
Uhulumende weZimbabwe ubephikise lesisinqumo eSupreme Court. Kodwa linkantolo inqume ngoLwesine ukuthi iHigh Court ibiqondile ngokupha uCampbell imvumo yokuthi abamba impahla kahulumende ayithengise.
Ithe njalo uhulumende kalalungelo lokuthatha amapulazi la engawahlawuleli. Ngalokho, iSupreme Court ithi abalimi abamhlophe balelungelo lokuhluthuna impahla kahulumende eseSouth Africa, egoqela izindlu, bayithengise.
Ingcwethi ecubungula ezombusazwe uMnu Brilliant Mhlanga, yena ofundisa eWestminster University kweleBhilithani othi isinqumo lesi sizaletha ukufuthelana phakathi kweZimbabwe leSouth Africa.
Ingxoxo LoMnu Brilliant Mhlanga


text:
Abesifazane bahlinzekwe ngemimese yokuzivikela
2013-01-24 10:01
Mumbai - Iqembu lezombusazwe lisabalalisa izinkulungwane zemimese kwabesifazane entshonalanga yeNdiya ukubasiza ukuthi bakwazi ukuvikela kulandela ukudlwengulwa kowesifazane owagcina ngokushona.
IShiv Sena, nokuyiqembu elidume ngokusabisa nokudala uthuthuva, liqale ngoLwesithathu ukusabalalisa lezi zikhali eMumbai.
"Ngendlela osika ngayo imifino, kumele usinqume kanjalo-ke isandla somuntu okuthintayo," kusho isikhulu saleli qembu endaweni u-Ajay Chowdhary etshela abalandeli, ethi abesifazane kumele bafe nayo le mimese, ingasuki ezikhwameni zabo.
Leli qembu lihlela ukusabalalisa imimese engu-21 000 edolobheni iMaharashtra.
Ukudlwengulwa ngesihluku kwesitshudeni, 23, ebhasini eNew Delhi ngoDisemba, kwavusa enkulu imvunge ezweni kwaqubuka nemibhikisho ekhala ngokuthi abesifazane abavikelekile.
Lesi sitshudeni sashonela esibhedlela esiseSingapore.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Iyaqhubeka eyama-etoll
2012-12-06 16:39
Johannesburg - Umfelandawonye wezinyunyana zabasebenzi iCosatu ufunga uyagomela ukuthi uzoqhubeka nomkhankaso wokulwa nama-etolls, emigwaqeni yaseGauteng, kusho uNobhala womfelandawonye esifundazweni uDumisani Dakile.
ICosatu ibambe imashi eGoli ngoLwesine, uDakile uthi bacele amaphoyisa ukuthi abalulele isikhathi kuleso ebekuvunyelwenwe ngaso ukuthi kuvalwe imashi.
Imashi lena idale isinyokotho emigwaqeni njengoba izimoto zonke bezishaya ngo-zero zeseka umkhankaso.
"Asibhekile ukuthi bangakanani abantu abahambela imashi, esikufunayo ukudlulisa umlayezi wokuthi asiwafuni ama-etolls.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Durban - Njengoba sezingenele osukwini lokugcina izingxoxo mayelana namaholo abasebenzi bakamasipala, izinyunyana zithi akukho lutho olubambekayo abangathi baphuma nalo, kubika iNewswatch.
Izinyunyana iSAMWU ne-IMATU, bahlangene neSouth African Local
Government Association eThekwini mayelana nalolu daba, bathi uma kungahambi ngendlela bazophoqeleka ukuba bagcwale izitaladi.
Abaxazululi baphakamisa ukuthi abasebenzi banyusele abasebenzi imiholo ngo-6,5% ngonyaka wezezimali ka-2012/2013.
Izinyunyana ziyakuhlaba lokhu njengoba bethi bafuna ukunyuselwa imali ngo-10% kuya phezulu.
OweSAMWU uTahir Sema ukhala ngokuthi izimenenja zikamasipala zinyuselwe imiholo ngo-27%.
"Izingxoxo azihambi njengokwezifiso zethu ngakho-ke sithanda ukuthi umqashi abuyekeze isiphakamiso sakhe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
News24


text:
Bakhala ngothishanhloko abazali
2012-09-05 10:02
New Brighton - Uphinde waphela kukubi umhlangano obubanjwe ngabazali abangathokozile abakhala ngothishanhloko ozenzela umathanda aphinde aqashe abantu aba"yizipoki".
Iphephandaba iDailySun ibike ukuthi ngoMgqibelo abazali bezingane ezifunda eMolefe Primary School, eNew Brighton, ePort
Elizabeth, babambe umhlangano ngenhloso yokudingida ngokwenza kukathishanhloko.
Umhlangano uphele kumuncu futhi kungafinyelelwanga esisombululweni njengoba kuze kwadingeka ukuthi kubizwe amaphoyisa azohlenga uthishomkhulu.
Umphakathi nabazali abebethi abamudle bamfele lo thishanhloko abathi uqhuba inkohlakalo, bathi usebenzise budedengu isamba semali engu-R250 000, eyabe inikelwe yizinkampani ezizimele kunjalo uzenza umasitende afune imali kubantu abahlala endlini yabasebenza ngaphakthi esikoleni.
Ilungu lesigungu esimele isikole uVelile Khome uthe babhalela uMnyango bekhala ngokuqashwa kothisha abangekho.
“Sabhala incwadi ekuqaleni kwenyanga eyedlule, namanje asikaze siyithole impendulo."
- Daily Sun


text:
Basinde kukubi abaphathi bekolishiComment on this story
CELANI SIKHAKHANE noMLUNGISI GUMEDE
KUSUKE uthuli lwezichwe esikhungweni semfundo ephakeme iCoastal FET College KwaMakhutha izolo ngesikhathi abasebenzi bevuka umbhejazane befuna ukudla luhlaza izikhulu zekolishi abazisola ngenkohlakalo.
Kulamule ukufika kwamaphoyisa nakuba kukhulunywa ukuthi izikhulu ezimbili kulesi sikhungo azizange zisithole isibhaxu sabasebenzi abebebonakala benukelwa yigazi.
Laba basebenzi bebechapha abaphathi ngenhlamba bethi abasabafuni emagcekeni ekolishi.
Bagasele ehhovisi lomphathi uMnuz Patchius Tigere nelikandabazabantu uNkk Nokuthula Majali, bebafuna ukuthi baphume baphele emagcekeni ekolishi bethi bayahluleka ukwenza umsebenzi wabo.
Amaphoyisa athwale kanzima ngesikhathi evimba laba basebenzi abebefuna ukungena ngo“dli” emahhovisi alezi zikhulu.
Okhulumela laba basebenzi uMnuz Dumisani Shabalala usabise ngokuthi bazoqhubeka nokubhikisha kuze kube uTigere noNkk Majali bayahamba.
“Ziningi izinto ezonakele esikhungweni ngenxa yobuthaka bobuholi balezi zikhulu,” usho kanje.
UShabalala uthe bafuna ukuthi uTigere ashenxe ngoba uyihlathi elihlulekayo ukuhola isikhungo nokunika umkhombandlela.
“Sikhuluma nje lo mphathi uhlulekile ukungenelela alungise indaba yokusha kwesakhiwo sesikhungo, okuyisimo esenza ukuthi abafundi nabasebenzi bahlukumezeke bangazi ukuthi kumele benze njani,” usho kanje.
Uthe uNkk Majali naye bamfuna ephumile esikhundleni sakhe ngoba usoleka enkohlakalweni yokuqasha ngokwenzelela nezihlobo zakhe.
Abanye othisha abebephusha befuna ukungena ngenkani ehhovisi bebethi abafuni kube umthetho oxosha lezi zikhulu, kodwa bafuna ukuzibambela ngezandla bazikhiphe bukhoma emagcekeni esikhungo.
Ukuba mapeketwane kwesimo kulesi sikhungo sekuholele ekutheni uMnyango uze ujube umuntu ozilungisa isimo, uDkt Sbusiso Ntombela.
Phakathi kwezinto uNtombela abekelwe zona, wukuthi aqale uphenyo olunzulu mayelana nezinsolo zenkohlakalo okuthiwa idla lubi kulesi sikhungo.
UMnyango wezeMfundo emazingeni aphakeme ukhiphe umyalelo wokuthi uTigere asishiye ngokushesha isikhundla sakhe ngoNovemba 1 nonyaka kodwa kuze kube yimanje usaqhubeka nokusebenza okungesinye sezizathu ezidale ukuthi abasebenzi banengeke.
Yize bekuqhubeka umbhikisho kodwa ukubhalwa kwezivivinyo zokuphela konyaka akuzange kuphazamiseke.
UNkk Majali akazange atholakale ukuthi aphawule njengoba ebesemhlanganweni nenyunyana yakhe iSadtu bedingida lesi simo.
UTigere uthe ngeke aphawule lutho ngalolu daba.
UNtombela ojutshwe uMnyango naye uthe angeke akwazi ukuphawula.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ingozi yebhasi ibulale inqwaba eNepal
2012-07-03 07:17
Katmandu - Amaphoyisa athi ibhasi liphaphalaze lakhalakathela eweni emgwaqeni osentshonalanga neNepal, kwashona abantu abayisishiyagalombili kwathi abangu-26 balimala.
Isikhulu samaphoyisa uShyam Bahadur Saud uthe le ngozi yenzeke ngoLwesibili ekuseni.
Abalimele baphuthunyiswe ezibhedlela eziseduzane.
Amaphoyisa ayaqhubeka nophenyo ukuze athole imbangela yale ngozi, kodwa athi imvula enamandla yenze umgwaqo washelela.
- Landela
IzindabaNews24 kuTwitter
- Sapa - AP


text:
Ngiwulindele owangempelasonto - Larsen
2012-12-07 14:41
Johannebsurg - Njengoba abaningi bethamunda ngomdlalo womkhaya baseSoweto, umqeqeshi weBloemfontein Celtic uClinton Larsen uthi nowomkhaya baseFree State uzoba nomuzwa ofanayo.
Lo uzoba phakathi kwePhunya Sele Sele neFree State Stars.
"Kuhlezi kuyimpi uma kuhlangana la maqembu," kusho uLarsen ngaphambi komdlalo wangeSonto ePhuthaditjhaba.
ICeltic, nelele endaweni yesishiyagalombili ohlwini lwePremiership ngemuva kwemidlalo engu-13, izimisele ngokuqhubeka la igcine khona ngesikhathi inqoba iTelkom Knockout ngesonto eledlule ngesikhathi ihlula iMamelodi Sundowns ngo 1-0 eThekwini.
"Wonke umuntu ulindele ukusithobisa kulandela iTelkom Knockout, ngakho sifuna ukubabonisa into yamehlo," kusho uLarsen.
"Ngeke senze njengamanye amaqembu ngaphambilini, sinqobe kuthi umdlalo olandelayo sihlulwe kuwo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bacele ukugadelwa izingane abazibulele
2012-11-23 10:01
Gabisile Ngcobo, The Witness
Durban - Wathola i-SMS emfishane ephuma kumfowabo, kodwa kuthe lapho uThabisile Mlabe eyibona, umfowabo wabe eseshonile kanye nonkosikazi wakhe.
Umyalezo omfishane ophuma kuSthembiso Dlamini, 41, oyiphoyisa esiteshini samaphoyisa eTownhill, ubufundeka kanje: “ngicela ungigadele izingane zami”.
UDlamini wathumela lo myalezo ngobusuku adubule ngabo unkosikazi wakhe abengasahlali naye, uPhilisile, ngaphambi kokuba abaleke kwathi ngokuhamba kwesikhathi wazidubula naye.
UMlabe uze wakwazi ukufunda lo myalezo izolo ekuseni.
Umfowabo kaDlamini, okunguThembinkosi utshele i-The Witness ukuthi umndeni awazi ukuthi ngabe yini ebangele umfowabo enze lokhu.
Lezi zithandani beseziqede iminyaka eyisishiyagalombili zishadile kanti besekuphele izinyanga cishe eziyisishiyagalombili zingasahlali ndawonye.
“Ngokwazi kwethu bebesazama ukulungisa izinto phakathi kwabo," kusho uThembinkosi.
Uphinde wachaza umfowabo uDlamini njengomuntu obephasi kakhulu emndenini, engavamile nokuba nodlame.
“Sibuhlungu ngalokhu akwenzile, ngoba kumele ngabe uhlale nathi phansi sibonisane.”
Umalume kaPhilisile, uPaulos Ngcobo wagcina ukubona umshana wakhe ngesikhathi kufihlwa umama wakhe ngenyanga edlule.
UNgcobo uthe zimthusile lezi zindaba, njengoba sebeke bahlala phansi naye uDlamini ukuxoxisana nezinkinga zomndeni.
Bashiye izingane ezimbili zamantombazane ezineminyaka eyisikhombisa neshumi ubudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Imibono yabafundi bethu ngele'dubula ibhunu'
2011-09-13 09:51
Cape Town - INkantolo ePhakeme yaseningizimu neGauteng ikhiphe isinqumo sokuthi ukuculwa kweculo elinezinhlamvu ezithi "dubula ibhunu" kugqugquzela inzondo ngoMsombuluko.
Lokhu kulandela ukuthi i-AfriForum yavulela umholi wophiko lwentsha ye-ANC, uJulius Malema, icala ngokucula leli culo ephindelela.
Sibe sesicela izimvo zabafundi bethu kuFacebook nabaphendule kanje:
Bhekamambanjwa Winethy Felenkanini Mbanjwa Iqiniso *enqikazisa ikhanda*
Mjweni Mthembeni Hhayi mnganwami asingawakhulumi amanga. Baqinisile. Uthini owenu umbono?
Sibusiso Yende Zakes Kona kunjalo kodwa-ke bekungamele bamthwese icala ngoba iculo elalikade liculwa futhi azange kuphume isitatimende esithi lingaphinde liculwe, kungcono ukube lase livaliwe.
Zama Mthembu Ngikholwa ukuthi leli culo elethu sizwe esimnyama futhi linomlando wala sivela khona. Ngikholelwa ekutheni akhona amaculo amabhunu esingawazi nokuthi athini kodwa awavalwa. Kufanele siyimele into yethu. Ukuthi liculwa umuntu ongafanele nje kuphela.
Pholoba Wenkunzi Abantu bakithi badutshulwa, bashiswa, bahudulwa ngezimoto, bapendwa ngopende, bashawa baboshwa konke lokho kubuhlungu. Uma kuthiwa asikhohlwe pho kungani sikhunjuzwa ngalokhu. Umphathi wesibhamu uyasesaba uma sesibheke ngakuye.
Marvin Mahlangu Ngempela lokho kubuyisa inzondo phakwathi kwesizwe esimhlophe nesimnyama. Akulungile neze.
Buhle Cindy Zuma Yebo kunjalo, ukumthwesa icala into okuyiyo emele iyenziwe ngoba phela usekhuziwe kodwa akezwa uyaqhubeka naleli culo eligcwele inzondo .
Vuyiseka Nkanunu Iputha laba khona kwasekuqaleni ngoba akuzange kushiwo ukuthi aliphele leli culo.
Pholoba Wenkunzi @Buhle Msholozi ngiyaleseka kakhulu. Ngike ngangenga eStanderton ngifuna i-airtime ngangena esitolo okungesiso kugcwele amabhunu ephuza kwasukuma ibhunu emuva leza ngqo kimi lathi "what do you want here ". Angeke kushintshe vele, kanti umncengani umuntu engakuthandi. Ukuzicindezela kwakona lokho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).


text:
Kwesatshelwa udlame lwezepolitiki eKZN
2012-08-03 10:06
Nalini Naidoo, The Witness
Johannesburg - UNgqongqoshe woMnyango wezokuPhepha nokuXhumana KwaZulu-Natal uWillies Mchunu, uhambise umbiko ngodlame lwezombusazwe oluqhubeka esifundazweni.
UMchunu wethulele isiShayamthetho umbiko, ngemuva kokudlanga kwezigameko zokubulawa kwamalungu amaqembu, enkulumweni yakhe uthe kungcono ukuqondana nodlame olwenzeka ngaphakathi eqenjini elilodwa, kunalolo olwenzeka ngaphakathi eqenjini kanjalo nangaphandle.
Ukhulume nephephandaba iThe Witness wathi bangu-30 abangamalungu amaqembu ezombusazwe asebebulewe kusukela ngonyaka ka-2010, uthe abangu-14 ababulawa ngo-2011, babe ngu-11 ababulawe kusukela kuqale u-2012.
UMchunu uthe unokukhathazeka ngokuthi uma kuqhubeka lezi zehlakalo, isifundazwe singase sibuyele kulokho esake saba yikho phambilini.
Uthe usekhulume noNgqongqoshe woMnyango wezamaPhoyisa uNathi Mthethwa, emcela ukuthi kwethulwe ithimba elizobhekana ngqo nokuphenya ngalezi zigameko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- The Witness


text:
Kuxwayiswa abantu ngokucela o‘lift’ emgwaqweniComment on this story
THEMBA NTSHINGILA
IZIGIGABA ezingezinhle ezenzeka kubantu abacela o‘lift’, seziholele ekutheni amaphoyisa akhiphe isexwayiso esiqinile ngenhloso yokugwema ukungena kwabantu enkingeni uma besebenzise lolu hlobo lokuhamba.
Okhulumela amaphoyisa KwaZulu-Natal uColonel Vincent Mdunge, uthe njengamaphoyisa bakhuthaza umphakathi ukuthi usebenzise izinto ezisemthethweni njengamabhasi namatekisi kulamaholidi.
Uthe nakuba zikhona izindawo lapho othola khona ukuthi izinto zokuhamba ziyindlala, uma kwenzeka abantu becela u‘lift’ kumele umuntu angahambi yedwa, babe babili noma ngaphezulu.
Uthe kungasiza ukuthi abantu bahlale ngaso sonke isikhathi bephethe izinombolo zamaphoyisa ukuze uma kukhona okusolisayo endleleni, bashayele wona.
“Asikukhuthazi ukuthi abantu bacele u‘lift’ ngoba ziningi izehlakalo esizibikelwayo,” kuchaza yena.
Muva nje amaphoyisa abophe umlisa waseNigeria okuthiwa ujove bonke abantu abagibele ebhasini ebelisuka eThekwini liya eGoli ngomjovo olalisayo, emva kwalokho wabakhuthuza.
Ngeledlule umfundi waseMtubatuba usinde esezonqunywa emva kokuba ekade ecele ulift esuka eHluhluwe eya ekhaya.
Lo mfundi ubekanye nowesilisa nowesifazane abazanayo ngesikhathi kwenzeka lokhu.
Kwesinye sezigameko abesimame ababekade bevela eNewcastle beza eThekwini, bacela u‘lift’ kanti endleleni bazojikelwa abantu abasemotweni, omunye wabo waphuziswa isiphuzo esilalisayo.
Nabo basinda ngokulambisa.
UColonel Mdunge uphethe ngokuthi ziningi izigameko zalolu hlobo, wukuthi nje kuphela azibikwa zonke emaphoyiseni.
“Abanye abantu baye besabe ukuthi ingcabha izobuyela kubona uma bezobika ukubanjwa inkunzi nokunye ukwenzakaliswa uma bekade becele o-lift,” usho kanje.
Amaphoyisa athi umkhuba wokucela olift uvamise nakakhulu uma sekuyizikhathi zamaholidi, iningi labantu libuyela emakhaya.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Angaxhamazeli uhulumeni nge-etoll - Cosatu
2012-10-04 14:04
Johannesburg - Uhulumeni uzobe uyaxhamazela uma ememezela uhlelo lwe-etolling, ekulindeleke luqale emigwaqeni yaseGauteng, kusho umfelandawonye wezinyunyana zabasebenzi iCosatu, ngoLwesine.
Uma kwenzeka ememezela lolu hlelo, kuyomele izinhlangano eziphikisayo zibuyele emuva zingene emigwaqeni, kusho okhulumela iCongress of SA Trade Unions, uPatrick Craven.
Kulindeleke ikomidi i-Inter-ministerial committee, ngaphansi kweGauteng Freeway Improvement Project, limemezele ukuthi ngempela izohamba kanjani le etolling.
"Ikomidi lizomemezela ngoLwesihlanu ukuthi uhlelo lonke luzohamba kanjani,” kusho umkhulumeli walo uThabo Masebe.
"Ikomidi lihlangane nezinhlaka ezahlukene, ngenhloso yokufinyelela esiphethweni,” echaza.
ISekela likaMengameli wezwe uKgalema Motlanthe, nguye onguSihlalo we-IMC.
UMasebe uthe kunamathemba okuthi lokho okunqunyiwe kuzokwanelisa bonke abantu abathintekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Iphoyisa lidlwengulele isalukazi emathuneni
2012-12-19 14:47
Cape Town - Iphoyisa laseWestern Cape elisolwa ngokudlwengula owesifazane, 65, livelile eNkantolo yeMantshi yaseRobertson, kusho i-Independent Police Investigative Directorate.
Okhulumela lolu phiko uMoses Dlamini uthe leli phoyisa, 37, elisebenzela esiteshini saseMcGregor, lizobuyela enkantolo ngoDisemba 24 ukuze lifake isicelo sebheyili.
Lizogqunywa esitokisini.
Kuthiwa leli phoyisa lathatha lo wesifazane ngemoto yalo laya naye emathuneni lafike lamdlwengulela khona ngoMgqibelo ebusuku, lingekho emsebenzini.
Labe seliboshwa ngeSonto.
- Landela
IzindabaNews24 kuTwitter
- SAPA


text:
Kushone 3 engozini eDe Doorns
2012-12-14 07:53
Johannesburg - Kushone abantu abathathu engozini ebandakanya ibhasi netekisi eDe Doorns, kusho abezimo eziphuthumayo eWestern Cape ngoLwesihlanu.
Kulesi sigameko kulimale abantu abangu-21, phakathi kwabo kubalwa izingane eziyisikhombisa nosana, kusho okhulumela ithimba lezimo eziphuthumayo uKeri Davids.
Uthe le ngozi yenzeke emgwaqeni omkhulu uN1 ngoLwesine ebusuku, kanti imbangela yayo ayicaci.
"Abosizo lokuqala bathathe izidumbu zabashonile abebesetekisini, base benikezela ngosizo lwezempilo kwabalimele," esho.
Abalimele baphuthunyiswe eWorcester Hospital.
- Landela
IzindabaNews24 kuTwitter
- SAPA


text:
Abaduni bemikhumbi bafuna u-R33m
2011-09-26 14:04
Johannesburg - Abaduni bemikhumbi baseSomalia abathumba izithandani zaseNingizimu Afrika ngonyaka odlule sebefune imali engango-R33m emndenini wabo ukuze badedelwe, kubike iphephandaba ngoMsombuluko.
UBruno Pelizzari noDeborah Calitz abahlala eThekwini babezihambela ngesikebhe eTanzania ngesikhathi bethunjwa ngo-Okthoba 26 ngonyaka odlule.
"Ngiyazi niyazama. Uma bengayitholi imali bazosibulala," kusho uPelizzari etshela abakubo ngoSepthemba 5.
Kwakungokokuqala bexhumana kanti uthe kusukela lapho sebafonelwa ngu-Ali nongomunye wabathumbi kanye ngesonto.
"Ngamchazela ukuthi asizona izigwili. Ngakho kuzothatha isikhathi ukuthola imali. Sesize saphoqeleka ukuba sicele uxhaso," kusho uDeborah Calitz etshela abephephandaba iSowetan ngeSonto.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kumisiwe ukuvalwa kwezikole eW Cape
2012-12-21 12:41
Cape Town - Siphasisiwe isicelo esiphuthumayo eNkantolo eNkulu yaseWestern Cape esiphikisa ukuthi kuvalwe izikole ezingu-18 kulesiya sifundazwe ngezizathu ezahlukile.
IJaji Siraj Desai wale nkantolo uthe izizathu zalesi sinqumo zizolandela ngokuhamba kwesikhathi.
Izikole, izigungu ezongamele izikole neSA
Democratic Teachers' Union bafake lesi sicelo kulandela ukuthi uNgqongqoshe wezeMfundo uDonald Grant nokazwelonke u-Angie
Motshekga bethe lezi zikole kumele zivalwe thaqa ngoDisemba 31.
UGrant ukhala ngokuthi bancane abafundi kwezinye izikole kanti ezinye azenzi kahle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Angimazi okuthiwa ngamdubula: GwalaComment on this story
BAWINILE NGCOBO
INDODANA yomholi we-NFP oboshiwe ithi izitatimende ezithi yabonakala idubula iqulu le-IFP okwagcina ngokuthi kushone owesifazane ngenyanga eyedlule zingamanga futhi zakhiwe.
UMnuz Bonginhlanhla Gwala obesebhokisini lofakazi eNkantolo yesiFunda eThekwini izolo ecela ibheyili utshele inkantolo ukuthi akamazi nokumazi lo wesifazane owashona.
UGwala, onguNobhala wophiko lwentsha lwe-NFP eThekwini, uboshwe noyise, uMnuz Bhungu Gwala, umfowabo, uMnuz Celimpilo Gwala, uMnuz Sbusiso Ncengwa nonogada uMnuz Skhumbuzo Nxumalo.
Ngesikhathi ephekwa ngemibuzo ngummeli wakhe u-Advocate Paul Jorgenson uGwala utshele inkantolo ukuthi akanawo amacala ake agwetshelwa wona futhi akanawo amanye awahambayo.
Uthe unezingane eziyisishiyagalolunye, unamatekisi amahlanu kusosesheni wakwaDukuza naseSinamuva.
Uthe uhlala efulethini eMhlanga uyarenta.
Uthe ngosuku okwabulawa ngalo uNksz Celiwe Shezi wayesefulethini cishe usuku lonke, waze wathola ucingo luvela kuyise ngesikhathi santambama lumazisa ukuthi sekukhona ukuhlasela okube khona ekhaya.
Uthe wabuza ukuthi isimo sinjani ngoba kwakusanda kubulawa umfowabo owayevala ikhethini, owadutshulwa ngumuntu owayengaphandle.
Uthe emuva kokuthola lolu cingo wanikela ekhaya exhumana noyise ebuza ukuthi angahamba yini ngomgwaqo uMalandela.
Uthe wapaka imoto emgwaqeni ongezansi, uMbuyazi wabe eseya ekhaya wafica amalungu omndeni wakhe emi egcekeni kubalwa noyise noNxumalo.
Uthe akazange amdubule umufi futhi akazange abophe uzungu lokuthi abulawe.
UGwala uthe unezibhamu ezimbili okuyi-shotgun ne-9mm, akekho oseke wathi akazinikele emaphoyiseni kodwa uma zidingeka angazinikela.
Uthe wenza izifundo zomthetho e-Unisa futhi uzoliphika icala ngoba unobufakazi obukhombisa ukuthi wayengekho kwenziwa leli cala. uselinde inkantolo iveze ubufakazi obukhomba ukuthi wayekhona.
Uthe angakujabulela ukuthi amaphoyisa ahambe nommeli wakhe ngoba akasawathembi, ayofuna izithombe ze-camera efakwe lapho ehlala khona ezikhombisa ukuthi wayenzani ngalolu suku.
Uthe angakwazi ukukhokha ibheyili ka-R5 000 futhi uzoyilandela yonke imibandela yebheyili anganikwa yona.
Phambilini eNkantolo uyise utshele inkantolo ukuthi wayenezibhamu ezimbili, esinye sebiwa ezinye sathathwa ngesikhathi ebanjwa inkunzi eMusgrave nyakenye.
Uthe wayengenabo ubudlelwane nekhansela alabulawa, uMnuz Themba Xulu, kodwa wayemvulele icala lokucekela phansi ihhovisi lakhe.
Kuqhume uhleko enkantolo ngesikhathi uGwala ethi umphenyi akakwazi ukuphenya emuva kokuthi uMshushisi, uMnuz Cyril Selepe, ethe umseshi uye kaGwala wathola ukuthi enye yamatekisi akhe isinonyaka ingahambi ngakho asikho isidingo sokuthi agade umsebenzi womshayeli wayo.
UGwala uthe itekisi lakhe elifile lisenenyanga likwa-Mercedes lapho likhandwa khona, kusebenza elilodwa.
Ukulalelwa kwesicelo sebheyili kuhlehliselwe u-Novemba 19 ukuze kuqhubeke uphenyo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Afuna uDhlomo achaze ngolwendizaComment on this story
LUNGI LANGA
AMALUNGU esiShayamthetho saKwaZulu-Natal aphuma emaqenjini aphikisayo awanelisekile ngencazelo kaNgqongqoshe wezeMpilo esifundazweni ngokusebenzisa kwakhe indiza enophephela emhlane okukholakala ukuthi yayingasebenza ukusindisa umndeni owashona engozini.
La malungu athi kusazofanele achaze kabanzi uDkt Sibongiseni Dhlomo (osesithombeni) ngoba okwamanje akakasho lutho. Ilungu lePhalamende le-DA uMnuz Mark Steele, uthe uDhlomo ubengakabaphenduli njengamalungu ekomiti kodwa bayibonile incazelo yakhe emaphephandabeni.
“Ayenele lento ayishilo futhi ayikhombisi ukuthi yini eyayibalulekile ekuyeni kwakhe eMkhanyakude. Sifuna asinike incazelo ephelele futhi eshoyo ukuthi wayehambelani ngale ndiza,” kusho uSteele.
Ilungu le-IFP uNkk Usha Roopnarain, uthe encazelweni kaDhlomo akukho okusho ukuthi isimo ayesiphuthuma sasihlobene nezempilo.
“Ubengathatha umshayeli wakhe baye eMkhanyakude bekungabizi ukuthi aze athathe indiza enophephela emhlane okwaziwa ukuthi isetshenziselwa izimo eziphuthumayo zezempilo,” kusho uNkk Roopnarain.
USteel uthe basaqhubeka nesinqumo sabo sokunika uMnyango wezeMpilo izinsuku ezingu-14 ukuthi unabe ngokwakuyokwenziwa uDhlomo ehamba ngale ndiza.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ubhululu kaMalema usulile esikhundleni
2013-01-16 08:31
Johannesburg - Lowo oyiNhloko yezemiGwaqo nezokuThutha eLimpopo uNtau Letebele, nophenywayo ngaphakathi mayelana nezinsolo zokukhwabanisa ithenda yezigidi, usulile kulo Mnyango.
Leli thenda kuthiwa lahlomulisa nowayengumengameli we-ANC Youth League owaxoshwa uJulius Malema.
Iphephandaba iThe New Age libike ukuthi uLetebele ufake incwadi yokwesula ngoMsombuluko.
"Singaqinisekisa ukuthi uLetebele wesulile esikhundleni futhi sakwamukela lokho," kusho okhulumela uMnyango uJoshua Kwapa.
Lokhu kuza ngemuva kwezinsuku kumenyezelwe ukuthi kuzoba nophenyo ngethenda ka-R53 million eyanikezwa i-On-Point
Engineering.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 14 engozini eGibhithe
2013-01-21 16:07
Cairo - Abantu abangu-14 bashonile ngesikhathi kwehla ingozi yomgwaqo kushayisana itekisi neloli ebelithwele abasebenzi, inhlekelele yehle eningizimu nezwe laseGibhithe.
Ingozi yenzeke ngasedolobheni i-Assiut, ngesikhathi umshayeli wetekisi ehluleka ukuyilawula yase ihamba iyoshayisa iloli, kusho isikhulu.
Bangaphezu kuka-12 000 abantu baseGibhithe asebeshonile ezingozini zomgwaqo kungekudala, kusho izibalo zabeWorld Health Organization.
– Landela Izindaba News24 kuTwitter
(@IzindabaNews24).


text:
Kubulawe iphoyisa eF State
2012-11-20 08:16
Bloemfontein - Iphoyisa elisebenza ophikweni olusebenza ngezimoto ezebiwe eFree State litholwe libulewe epaki engemuva kwehhovisi lakhe eWelkom, kusho amaphoyisa ngoLwesibili.
Okhulumela amaphoyisa uSergeant Puleng Motsoeneng uthe lo kaputeni, 44, ubegwazwe entanyeni.
Ubelimele kabi emadolweni nasekhanda, nokukhombisa ukuthi abahlaseli bakhe kungenzeka ukuthi bamshayise ngemoto.
Unkosikazi wakhe ubegcine ukumbona ngeSonto ngabo-19:52.
Utholwe nguzakwabo obedlula ngesikhathi ebona imoto iyodwa epaki.
Imbangela yokubulawa kwaleli phoyisa ayikaziwa kanti akukaboshwa muntu.
- Landela
IzindabaNews24 kuTwitter
- SAPA


text:
U-Oscar wake wanqatshelwa ilayisensi yesibhamu
2013-02-19 08:30
Johannesburg - Lowo osolwa ngecala lokubulala u-Oscar Pistorius, waqala wanqatshelwa ilayisensi yesibhamu, ngokusho kombiko wangoLwesibili.
Iphephandaba iBeeld libike ukuthi ilayisensi yesibhamu esiyi-9mm, yahlatshwa ngesikhathi eyibhalisela ngo-2008.
Lesi yiso isibhamu okusolakala ukuthi uPistorius udubule ngaso intombi yakhe, uReeva Steenkamp, emzini wakhe osePitoli.
Usethelekile enkantolo ukuzofaka isicelo sebheyili ngoLwesibili.
IBeeld ithe akucaci ukuthi kungani isicelo sokuqala selayisensi sanqatshwa, kodwa saphinde saphasiswa ngo-2010 ngemuva kokuthi uPistorius
alwisana nesinqumo sokumnqabela ukuba athole ilayisensi.
Unezinye izicelo eziyisithupha ezisacutshungulwa zamalayisensi ezibhamu azifaka, kusho leli phephandaba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubhekwe impilo kaChavez
2012-12-12 07:26
Caracas - Lowo owaqala engumshayeli webhasi waze wagcina esebuholini bezwe eVenezuela, uNicolas Maduro, angase athathe amatomu okuhola izwe uma kucaca ukuthi uMengameli Hugo Chavez akasindi esifweni somdlavuza.
UMaduro uyisekela likaChavez, kanti bangamathe nolimi nalo mengameli obuthaka empilweni.
UMaduro, nobonakala enguyena muntu ongagcwalisa lesi sikhala ngempumelelo, kuthiwa wazakhela amaxhama okusebenzisana namanye amazwe ngesikhathi enguNgqongqoshe wezangaPhandle iminyaka eyisithupha.
Uma uChavez eshenxa esikhundleni, uMaduro kuyomele amele iSocialist Party emjahweni wokhetho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kushone 14 empini eNigeria
2012-12-11 12:28
Maiduguri - Amasosha aseNigeria athi kudutshulwe kwabulawa isikhulu samaphoyisa nabanye abangu-14 abasolwa ngokuba nobudlelwane neqembu lamaSulumane elinempi.
Okhulumela umbutho uthe iqembu iBoko Haram libambe impi namaphoyisa namasosha, edolobheni iPotiskum, kusukela ngeSonto ebusuku.
ULieutenant Eli Lazarus uthi abashonile bebephethe amabhomu, beyohlasela isiteshi samaphoyisa.
IBoko Haram kuthiwa isibulale abantu abalinganiselwa ku-770, baseNigeria, kulo nyaka kuphela, kusho abezindaba ze-Associated Press.
Uhulumeni waseNigeria kuthiwa uyehluleka ukulwa nempi eqhubekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ma-e asibancishe manje sesibanike kwanela!
2013-02-15 11:00
Ntombizenele Mtshali
Ntombizenele Mtshali
Cape Town - Sekwanele! Sekufike la ngikhathala khona ukuphuma emsebenzini ngibuyele endlini ngiyolala kubhazabhaza wombhede ngigone umqamelo, ngilinde ubuthongo.
Ngikhathele ukuphendulana namasoka akudala athumela imiyalezo ko-BBM, Whatsapp nakuma-Email, engitshela ukuthi angikhumbula kangakanani futhi ngangiwaphethe kamnandi kanjani.
Empeleni ayikho nje engvukuza njengokulala ngibale amasoka esengdlule kuwo, ikakhulu lawa ayengincoma ethi "ngyawenzela", nami ngize ngiwakholwe ngoba ngiwezwa ekhuluma izilimi ezingabhaleki la phansi.
Umuntu engimdinelwe kakhulu imina nabanye besifazane ngokubhayiza kwethu sihambe silalela amadoda, esitshela amanga.
Phela abantu besilisa abasikhathalele imizwa yethu, uma nje kujabule bona kusuke sekwanele.
Ukuthi ayini amaphupho ethu thina bantu besifazane, abahlangene nalokho, indoda ayinqeni ukukudlalisa ngezinto eyaziyo ukuthi uyazithanda ekugcineni ikuhleke usulu.
Ayikho into ejabulisa indoda njengokuqamba amanga kuze izothola "inkomo".
Ekugcineni uma sekufanele ikulobole, kuqale kuvuke izinkulumo ezithi: "Uyithengelani inkomo uma ubisi uluthola mahhala?"
Amadoda aze abhale amahlaya ehlekisa ngemizwa yethu thina mantombazane.
Uma ucabanga ukuthi nginamanga ubotshela abantu bakuxoxele ihlaya likapholishi obomvu wokupenda izinzipho ne-Audi ebomvu.
Uma amadoda esithanda kungani pho kube mnandi ukulala nathi kuphela kodwa kube nzima ukuthi asishade?
Uma esithanda ngempela kwenziwa yini indoda kube ngathi iyakwenyanya uma isikutholise umntwana?
Empeleni akumele ngidinelwe amadoda ekubeni sekusobala ukuthi inkinga ikuthina bantu besimame, yithi esiyimbangela yokungalotsholwa kwethu.
Sithambe kakhulu.
Savuma kalula ukuthi amadoda agide emakhanda ethu, acanase emizimbeni yethu futhi kungabi ndaba zalutho.
Amadoda ayazi ukuthi sithandani bese esebenzisa ubuchule, njengenyoka asisasazele ngezifiso zethu bese nathi siyabhayiza siya ngobuso...
Uma singase siqale sivale imilenze sincishe amadoda lento ayifunayo, mhlampe ungaba khona umehluko.
Abancishwe!
Asesekane ma-e sincishe amadoda lento!
Sesiyazi ukuthi ayayithanda, sonke futhi siyazi ukuthi uma ufuna ukugoba umuntu umuncisha izinto azithandayo.
Uma nje mina ngingamncisha, athi uyaphuma uza kuwe akufice nawe uvalile....nakanjani angacabanga kabili, alobole kuphume umshado.
Umendo uyantshontshwa!
Kubuhlungu ukuthola ubumnandi bamahora ambalwa bese ngemuva kwalokho uqhatha usizi usuwedwa.
Uma ngigcina ngingashadanga ngoba nakhu bengibancisha abafana, angeke ngibe nankinga kodwa koba buhlungu ukuzinikela ngakho konke endodeni ekugcineni ngisale kanjalo.
Amantombazane azinikelile bandla, ayawasha emizini yabantu, apheke kanti abanye baze bafake nama "make up" entombazaneni, ngoba bezama khona ukuntshontsha umendo.
Mantombazane, zingane zakwethu, ucansi siyalwazi.
Silufunde phansi futhi salwenza, asizibeke manje sizibeleke abantu aba-serious.
Angeke sibe nenkinga yesipiliyoni uma sekufanele siqale phansi silwenze...kakade siwo jikelele, sanconywa yiwo amasoka ethu!
Phansi nokupha amadoda ucansi, kuze kuba ayasishada Phansi!
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UBonang ubopha u-Euphonik
2012-06-04 09:30
Johannesburg - Umathand'izinto wakuleli uBonang Matheba kuthiwa ushaywe kanzima yisoka lakhe elinguDJ u-Euphonik, ekuthiwa kumanje umvulele icala lokuhlukumeza, kusho imibiko yeSunday World.
Imibiko ithi kumanje uMatheba uthole incwadi evimbeka u-Euphonik, ogama lakhe langempela nguThemba Nkosi, ukuthi asondele eduze naye.
Kuthiwa lezi zithandani ziphila ngokuxabana kanti u-Euphonik usevamile ukuhlukumeza uMatheba.
UMatheba kuthiwa uphelezelwe ngummeli wakhe uBongani Khoza, ngesikhathi eyovula icala.
"Ngingaqinisekisa ukuthi uMatheba usecele inkantolo ukuthi imsize. Kumanje udaba lokuhlukunyezwa kwakhe lusezithebeni zenkantolo," kusho uKhoza.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Ziyenyuka izibalo zabafe ezingozini zomgwaqo eKZNComment on this story
NONHLANHLA MKHABELA
SILOKHU senyuke njalo isibalo sabantu abashona ezingozini zomgwaqo ngala maholidi njengoba kushone abalisa ababili engozini eyenzeke izolo ekuseni, emgwaqweni uN2, eduze nasesikhumulweni sezindiza esidala, eThekwini.
Okhulumela abezimo eziphuthumayo ER24, uMnuz Derrick Banks, uthe laba balisa abalinganiselwa eminyakeni engaphezu kuka-20 bashone emuva kokuba imoto iHyundai H100 yokuthwala izimpahla abebehamba ngayo ingqubuze udonga kulo mgwaqo ngezithuba zabo-5.30 ekuseni.
“Ngesikhathi abosizo oluphuthumayo befika bathole imoto yalaba balisa inomonakalo omkhulu ngaphambili kanti abagibeli bayo bebelokhu bebambeke ngaphakathi kuyona,” kuchaza uBanks.
Uthe abosizo oluphuthumayo bathe uma bebaxilonga bathola ukuthi balimele kanzima kanti bashonele kuyona indawo yesigameko.
Kudingeke ukuthi laba baze batakulwe ngezindlawu emotweni abebeshonele kuyona.
Lesi sigameko singesinye kwezingaphezu kwenkulungwane ezenzeke ngala maholidi ezweni lonke.
Okhulumela uMnyango wezokuThutha, uMnuz Kwanele Ncalane, uthe uNgqongqoshe uMnuz Willies Mchunu ushaqekile ngokushona kwalaba ababili ngoba kwandisa isibalo sabantu abashonela emigwaqweni, okuyinto engamukelekile.
“Isifundazwe saKwaZulu-Natal sisodwa nje kushone abantu ababalelwa ku-130 emigwaqweni kanti izingozi eziningi imibiko iveza ukuthi zenzeka phakathi kuka-10 ebusuku no-6 ekuseni okungenzeka ukuthi abantu bayehluleka ukuzikalela ukuthi sebekhathele,” kusho uNcalane.
Uthe okunye okungadala lokhu wukuthi njengoba kungamaholide nje, abantu abaningi ngalezi zikhathi basuke beya noma sebebuya ezindaweni zobumnandi ‘sebedlile’ okuyinto ehamba phambili ekudaleni izingozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
AbeNumsa badinwe yimibikoComment on this story
ABENYUNYANA iNational Union of Metalworkers of South Africa (Numsa) sebeyiphikisile imibiko yokuthi le nyunyana izosulwa emagameni ezinyunyana zabasebenzi wuMnyango wezabaSebenzi.
“Singabenyunyana sidinwe kabi futhi simangele yile mibiko,” kusho uNobhala-jikelele weNumsa, uMnuz Irvin Jim etshela izintatheli eGoli.
UJim uthe inyunyana iphendule yonke imibuzo ngeminingwane yayo yokuphathwa kwezimali ehanjiswe eMnyangweni wezabaSebenzi.
Uthe bathole incwadi ivela eMnyangweni wezabaSebenzi inombuzo odinga kucaciswe into encane ngo-Agasti.
Uthe kusukela kufike leyo ncwadi kucacile ukuthi uMnyango ubucabanga ukuthi iNumsa icwaninga amabhuku ayo ezimali ngokwehlukana nakuzwelonke nasezifundazweni.
“Sibanikile isiqinisekiso sokuthi iNumsa iyinyunyana kazwelonke ngakho amabhuku ethu ezimali ahlanganisa nokusetshenziswa kwezimali ezifundeni,” kusho uJim.
Uqhube wathi lolu kwakuwudatshana nje oluncane olwalungaxazululeka ngisho ocingweni.
Inyunyana yabuye yabuzwa nangemininingwane yokucwaningwa kwamabhuku ayo kwango-2010 ngenxa yokuthi uMnyango wawungenawo umbiko ophelele.
“Siyiphendulile yonke imibuzo esasibuzwe yona” kusho uJim.
Uthe: “Lonke lolo hlelo yinto eyayingenzeka nje ngaphandle kokuthi indaba ize yenziwe ihaba kuze kubukeke sengathi iNumsa ayethembekile.”
Iphephandaba iSowetan ngoLwesithathu likhiphe umbiko othi izinyunyana eziningi ezingaphansi kweCongress of South African Trade Unions (Cosatu) zehlulekile wukuletha imibiko ngemininingwane yokucwaningwa kwamabhuku azo nesibalo samalungu azo kusukela ngo-2009 okuyinto ephambene neLabour Relations Act.
Libike nokuthi zimbili kuphela izinyunyana ezingaphansi kweCosatu ezilandele yonke imigomo yoMnyango wezabaSebenzi. INumsa icasukile yile mibiko. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Inkezo YePSL Izathathwa YiHighlanders Kumbe IDynamos?
ICommercial Arbitration Centre inqume ukuthi iqembu le Dynamos eleHwange ngokupheleleyo ngemva kokukhonona kweqembu leHwange
Highlanders
Sithandekile Mhlanga
16.11.2012 21:38
WASHINGTON—
Idale le Commercial Arbitration Centre ngoLwesihlanu linqume ukuthi iqembu le Dynamos linqobe eleHwange ngokupheleleyo ngemva kokukhonona kweqembu le Hwange ngokuthi umdlalo lo wawulodlakela olwabangela ukuthi impumela yawo ingasuthisi.
Umgcinisihllo walelidale uMnu. Muchadeyi Masunda, ongumayor weHarare uthe imiklomelo emithathu eyathathelwa iqembu leDynamos phezu kwaloludaba kayibuyiselwe njalo kungasadlalwa kutsha lumdlalo njengalokhu obe kufunwa yi Premier Soccer League.
Isinqumo lesi sitsho ukuthi iqembu leDynamos liphambili ngemiklomelo engamatshumi angamatshumi ayisithupha lathoba minwe mbili- 68 emidlalweni yenkezo ye PSL, lilandelwa ngele Highlanders elile miklomelo engamatshumi ayisithupha lasithupha- 66.
Amaqembu la azangqikilana lamanye kuyonale impelaviki emidlalweni yokucina yalinkezo, lapho okuzavela khona ukuthi intshantshu ngubani.
IDynamos izangqikilana le Hardbody, kuthi iHighlanders ingqikilane le Blue Rangers, okungamaqembu angakhangelelwanga ukunqoba.
UMnu. Peter Moyo, ukhansila weHarare njalo elilunga le Highlanders Supporters Club kulelodolobho, uthi kuzabalukhuni ukuthi iBosso ithathe inkezo yePSL ngemva kwalesisinqumo.
Kukhangelelwe ukuthi umdlali oyintshantshu elizweni uSoccer Star of the Year ethulelwe abantu ngelanga linye kumenyezelwa iqembu elizaphakamisa inkezo ye PSL.
Ingxoxo LoKhansila Peter Moyo


text:
Uvulelwe icala uManci
2012-06-13 09:23
Durban - Usomabhizinisi owake waba ngumengameli weDurban
Chamber of Commerce and Industry, uClive Manci uvele ngaphambi kenkantolo ngecala lokwehluleka ukukhokha isikweletu sakwa-Ithala Development Finance Corporation.
Imibiko yeMecury ithi uManci ubhekene nesikweletu esingaphezu kuka-R2
million, uvele eNkantolo eNkulu eThekwini ngaleli cala.
Kuthiwa lesi sikhulu saboleka imali ngonyaka ka-2010 ngesikhathi sifuna ukuqala ibhizinisi lokudayisa ukudla iKeg and Spear.
IKeg and Spear Restaurant ibisebenzela enkundleni yezemidlalo iMoses Mabhida, kumanje ivaliwe, kuthiwa abaphathi benkundla bayiphoqa ukuthi iphume iphele ngenxa yokwehluleka ukukhokhela indawo yokuqasha.
Ummeli kaManci uRikesh Sewgoolam akathandanga ukudalula okuningi ngalolu daba nokho uthe bayazama ukuphikisa icala elivulwe yiThala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Amabandla awangamkhulumisi uMalema
2012-04-09 11:01
Johannesburg - Iqembu i-African Christian Democratic Party, seligxeke amabandla ngokukhulumisa uMengameli wophiko lwentsha ye-ANC omisiwe uJulius Malema, obekhuluma nabazalwane ngesikhathi kuqhubeka izinkonzo zePhasika, kubika i-Eyewitnes News.
UMalema utshele abazalwane eButterworth, e-Eastern Cape, wathi angeke aze avume ukuvalwa umlomo, ucele abazalwane ukuthi bamkhulekise.
Lokhu kwenzeke ezinsukwini ezimbili iqembu elibusayo i-ANC imemezele ukuthi angazihlanganisi nakancane nezinto ezithinta iqembu.
UMholi we-ACDP uKenneth Meshoe, uthi ukuqhubeka kukaMalema enze izinkulumo kungase kudale uqhekeko.
“Kuwubudedengu ukuthi amabandla avumele uMalema ukuthi enze izinkulumo zombusazwe ngaphakathi emabandleni,” kuchaza uMeshoe.
UNobhala jikelele we-ANC uGwede Mantashe uthe uMalema akaphulanga imigomo abekelwe yona uma ekhuluma ezinkonzweni.
UMalema uphinde wamiswa ngoLwesibili, iqembu limsola ngokukhuluma esidlangalaleni athi uMengameli uJacob Zuma, ungundlovu kayiphikiswa.
– "Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela IzindabaNews24 kuTwitter (@IzindabaNews24).
- News 24


text:
Intsha yeDA ifuna kubhekwe amaholo abe-NYDA
2012-03-14 16:38
Cape Town - Uphiko lwentsha eqenjini iDA, selucele ungqongqoshe kuhulumeni uCollins Chabane ukuth angenelele odabeni lokusingathwa kwezimali zeNational Youth Development Agency.
Lokhu kuza emuva kokuvela kokuthi i-NYDA ngonyaka ka-2015 izosebenzisa yonke imai yayo ukuholela abasebenzi.
Umbiko ohanjiswe kuChabane uthi i-NYDA, ngoyaka ka-2011/12 inabasebenzi abangu-453.
Isiyonke imali yabasebenzi ibalelwa ku-R174 501 596, engu-42% kuphela wesabelo se-NYDA.
Umholi wophiko uMakashule Gana uthi uma lokhu kusho kweNYDA kuphasa kungafaniswa nokuthi inhlangano iqashe abasebenzi abangu-500, umuntu emunye aholelwe u-R29 000 ngenyanga.
Ziningi izinhlangano ezikhombise ukungenami ngeNYDA ngaphambilini.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
WASHINGTON DC—
Uhlangothi olubona ngezokulwisana lemikhuhlane yamabele, iPlant Protection Research Institute – luthi soluthole inkulungwane ezedlula amatshumi ayisikhombisa zamadollar eMelika - $76,000 – yokulwisana lemihogoyi edla amabele eZimbabwe.
Umnu. Godfrey Chikwenhere umqondisi wohlangothi lolu olungaphansi kogatsha lwezokulima, uthi inhlanganiso yeEuropean Union inikeze inhlanganiso ye Food and Agriculture Organization (FAO) phansi kwe United Nations imali yokuphathisa kuhlelo lolu kwele Zimbabwe.
Uthi imali le izanceda ilizwe ukuthi lithole imithi yokubulala imihogoyi le esibhuqe emasimini ezabelweni ezinjenge Matabeleland North, Manicaland, eNkabazwe, Matabeleland South, Mashonaland Central le Mashonaland West.
UChikwenhere uthi iFAO isithengile imithi yokubulala imihogoyi le kanye lamafutha ezimota zokuya endaweni ezihlaselwe yilolu dubo.
UMnu. Nkosilathi Nkomo we Bhadza eMatobo, esabelweni se Matabeleland South, uthi kumele izakhamizi zendaweni le lazo zithole imithi njengoba imihogoyi ilokhe ibathwalise nzima.
Ele Zimbabwe belikhala ngokuthi kalila mithi yokubulala imihogoyi le eyaziwa ngokuthi ngama armyworms.
Ingxoxo Esiyenze loMnu. Nkosilathi Nkomo


text:
Kugetshengwe isitolo eMthatha
2011-07-06 16:31
Johannesburg - Amaphoyisa athi kugetshengwe isitolo esithengisa ngempahla yokwakha eMthatha, esifundazweni sase-Eastern Cape.
Umnikazi wesitolo, nongowokudabuka ePakistan ubeyongena kulesi sitolo ephuma emotweni yakhe ngezithuba zawo-7 ebusuku ngoLwesibili ngesikhathi ehlaselwa, kusho uKaputeni Alfred Jozana.
Uthi lo wesilisa ubeselungiselela ukuyolala ngesikhathi kwehla lesi sigameko.
UJozana uthi izigilamkhuba, ebezihlome ngezibhamu, zimkhombe ngesibhamu zamyisa esitolo. Zibe sezimntshontshela isamba semali esingadalulwanga.
- SAPA


text:
Zizofakwa endalini izimpahla zikaMalema
2013-02-21 10:02
Johannesburg - Izimpahla zalowo owayengumengameli we-ANC Youth League owaxoshwa, uJulius Malema, zizodayiswa esidlangalaleni ngoLwesihlanu, kubike iThe New Age ngoLwesine.
Okhulumela iSA Revenue Service u-Adrian Lackay uthe kushaqwe izimpahla zikaMalema, okubalwa nepulazi lakhe.
"Impela, uMalema usethathelwe isinyathelo ngoba ukweleta iSars u-R16.1 million. Ngeke ngakwazi ukudalula amanani ezimphahla zakhe ezizodayiswa esidlangalaleni kodwa ngingakuqinisekisa ukuthi phakathi kwazo kukhona nepulazi lakhe.
"Sinomyalelo wenkantolo ngakho manje sekumele sizidayise izimpahla zakhe ukuze kubuye imali ayikweletayo," kusho uLackay.
Abameli baseBrian Kahn Attorneys bathe ngoLwesithathu abasammele uMalema.
Izizathu zokuthi kungani le nkampani yabameli ikhethe ukumshiya uMalema ziyimfihlo, kusho ummeli uNicqui Galaktiou.
"Asimlaxazanga... kodwa asisamsebenzeli uMalema," usho kanje.
Phambilini ngoFebhuwari, uGalaktiou wathi le nkampani yayalelwa ukuba ifake amaphepha okuphikisana nesicelo esafakwa iSARS eNkantolo eNkulu ePitoli sokuba kushaqwe izimpahla zikaMalema.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Yindlala edale kushone abantu - ANC
2012-08-21 12:04
JOhannesburg - Indlala nokungalinganiswa kwabantu yikona ekumele kusolwe ngokufa kwabantu abangu-34, abadutshulwa emayini iLonmin eseMarikana ngoLwesine olwedlule, kusho iqembu elibusayo i-African National Congress eLimpopo.
"Igebe elikhona lokungalingani kwabantu kanjalo nengwadla yobuphofu yiko okuholela ezinkingeni emphakathini," kusho uMkhulumeli we-ANC esifundazweni uMakonde Mathivha.
"Nakanjani kumele kube khona izinyathelo ezithathwa ngabaholi abangaphakathi kuhulumeni kanjalo nesezinhlakeni ezizimele. Lokhu kumele kwenziwe ngenhloso yokuvala igebe elikhona kugwenywe nezehlakalo ezifuze lesi esisanda kubonakala."
UMathivha uthe izinkinga ezihlasele emiphakathini angeke zilungiswe ngesankahlu.
"Sihlanganyela nayo yonke imindeni yabantu abashonile, sithi imindeni ilale ngenxeba."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Umphakathi udacaze udoti emzini wekhansela
2013-02-21 10:02
Johannesburg - Umphakathi wase-Orange Farm obukade uwotha ubomvu, uthathe udoti wayowudacaza emzini wekhansela lewadi uLindelwa June Nhose, kusho umbiko wangoLwesine.
IPhephandaba iThe Star libike lathi umphakathi ububhikishela ukungaqoqwa kukadoti, ukhale ngokuthi udoti wagcina ukulandwa mhlaka-16 Disemba.
Babe sebehudula imigqomo bafike bayithululela emzini wekhansela ngoMgqobelo, kwathi ngoLwesibili, laba abaqoqa udoti bawulanda.
Umgqugquzeli wombhikisho uPule Semahla uthi bakhuluma nemenenja yakwaPikitup eyabatshela ukuthi kufe iloli elilanda udoti, uthi babe sebexhumana nehhovisi elikhulu, lona elathi belingazi ngale nkinga.
"Ngesikhathi sikhuluma nekhansela ngale ndaba, laba nokwedelela, sibe sesiziphendulela."
Ayiphumelelanga imizamo yephephandaba yokuthola abakwaPikitup.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Abe-ANCYL baphika i-website efuna uguquko
2012-11-09 12:02
Johannesburg - Uphiko i-ANC Youth League seluphikile ukuthi yilo abanikazi be-website iForces of Change, ethi ifuna kube noguquko eqenjini i-African National Congress.
"Njengabo bonke abanye abantu baseNingizimu Afrika, i-ANC Youth League isanda kuzwa ngale-Forces of Change, kusho umkhulumeli wophiko uKhusela Sangoni-Khawe.
"Siyi-ANC Youth League siyafuna kube khona uguquko ebuholini obuphezulu beqembu, nokho siyakuqonda ukuthi lokho kungumsebenzi ofaka phakathi zonke izinhlaka."
I-website lena yethulwe ngoLwesithathu, ibhalwe izizathu ezinhlanu eziholela ekutheni bafune uguquko eqenjini.
"Sifuna uguquko ngoba abantu baseNingizimu Afrika abamethembi uMengameli uJacob Zuma," kusho umbhalo ku-website.
"Sidinga ubuholi obuzohola ngendlela i-ANC, kube khona intuthuko noguquko olufanele kuphinde kuqhutshwe umbono nemigomo." – "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Abaphikisayo bagxeka uMorsi ngodlame
2012-12-06 07:20
Cairo - Amaqembu aphikisayo e-Egypt asole uMengameli Mohamed Morsi ngodlame olubheduke ngaphambi kwalapho ahlala khona, kanti athi asekulungele nokuxoxisana naye ukuze kuqedwe ngamandla azinike wona okuthi kugcina elakhe izwi kuzona zonke izinhlaka.
Lolu dlame luqale ngesikhathi iMuslim Brotherhood, nokuyiqembu elasiza uMorsi ekutheni awine ukhetho ngoJuni, litshela abalandeli balo ukuthi abaye la kubhikisha khona labo abamelene nomengameli.
“Lokhu okwenzeka emigwaqeni yase-Egypt namhlanje ngezinye zezinto ezingase zisiholele odlameni," kusho usombusazwe weqembu eliphikisayo uMohamed ElBaradei.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
WASHINGTON DC—
Obengumsekeli kamphathintamnbo wezokulima uMnu Seiso Moyo kasekho. UMoyo ubhubhele eHarare ngoLwesihlanu ngemva kokukhala ngenhlungu zesifubeni.
Umuyi, obeyisiphathamandla sebandla leMDC ekhokhelwa nguMnu Morgan Tsvangirai, ubelilunga ledale lephalamende emmela iNketha.
Abebandla lakhe bathi uMoyo ukhale ngenhlungu zesifuba emini wacela abanye bakhe ukuthi bamgijimesele esibhedlela seAvenues Clinic lapho afike khona vele sefile.
Isiphathamandla salelibandla uMnu Douglas Mwonzora uthi bacabangela ukuthi uMoyo ubulewe yikuma kwenhliziyo, iheart attack.
UMoyo ubengomunye weziphathamandla zeMDC-T ezilohlonzi njalo ubengumabhalane obona ngendaba zokhetho kulelibandla. Ubikwa etshiye umkakhe labantwana abahlanu.
UNtungamili Nkomo weStudio 7 uxoxe lesiphathamandla seMDC-T uMnu Abednico Bhebhe yena othi ibandla lakhe lilahlekelwe ngumuntu obezithobile njalo esebenza gadalala ukuthuthukisa impilo kazulu jikelele. Wathi imfa yakhe ayisikho kulahlekelwa kwemhuli yako Moyo kuphela kodwa lebandla leMDC-T, abaphatheke emsebenzini wobukhokheli kwezombusazwe kanye lozulu wonke nje weZimbabwe.
Ingxoxo loMnu Abednigo Bhebhe


text:
USerero unethemba lokululama ngokushesha
2012-09-26 12:01
Johannesburg - UThulani
Serero unethemba lokuthi uzosheshe abuyele enkundleni ngemuva kwezindaba zokuthi
ngeke akwazi ukudlala cishe isikhathi esingangonyaka ngenxa yokulimala.
Isihlabani
seBafana Bafana sithole ukuxilongwa ngemishini ngoMsombuluko ntambama ngemuva
kokulimala emdlalweni owawungeSonto owaphela ngo 1-1, i-Ajax Amsterdam ibhekene
neDen Haag.
USerero
uthi usazophinde ahlolwe futhi ngesento elizayo ukuze kubonakale ukuthi
ngempela uzohlala isikhathi esingakanani engadlali.
“Odokotela
bazongazisa ukuthi bacabangani, mina nje okuzomele ngikwenze ukuthi ngenze
konke okusemandleni ami ukuthi ngisheshe ngilulame. Khona kuyakhathaza ngoba
besengiqala ukulithola njalo ijezi eqenjini. Kodwa-ke ebholeni ziyenzeka izinto
ezifana nalezi,” usho kanje etshela abeKickoff.com.
USerero
wafaka igoli lakhe lokuqala ngasekuqaleni kwenyanga, selokhu ajoyina i-Ajax
kanti ubese elithola ijezi ngaphansi komqeqeshi uFrank de Boer ngemuva
kokungadlali isikhathi eside ngenxa yokulimala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umama kaMbeki weseka uZuma
2012-11-28 08:30
Johannesburg - Umangaze abaningi umama kalowo owayengumengameli uThabo Mbeki, ngesikhathi eveza ukuthi nakanjani uMengameli Jacob Zuma uzowudla umhlanganiso eMangaung, kubika iSowetan.
"Noma singayaphi siyephi, uZuma uzolithatha ihlandla lesibili," kusho u-Epainette Mbeki, nowaziwa kakhulu ngokuthi nguMaMbeki.
Ekhuluma ekhaya lakhe eNgcingwana, e-Eastern Cape, uMaMbeki uthe uma uZuma nesekela lakhe uKgalema Motlanthe, bephakanyiswa kozohola i-ANC, angahamba noZuma.
Uchaze uMotlanthe njengomholi odidayo uma ubuka izinhlelo zakhe, enezezela ngokuthi kuzoba nzima ukumeseka.
"Angimethembi uKgalema," esho. "Kunzima ukumqonda ngenxa yokuthi asikwazi akholelwa kukho. Ngakho kunzima ukwazi ukuthi uzoyiholelaphi i-ANC uma eba ngumengameli."
Yize ethi angeseka uZuma, kodwa lokho akusho ukuthi konke kuhamba kahle, uMaMbeki uthi uZuma naye unamaphutha njengawo wonke umuntu.
"UZuma uyazama ukujabulisa wonke umuntu ngendlela yokuthi uze adideke kwekumele akwenze."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sebewuhlomele ngengqephu uJulayiComment on this story
SIZWE BLOSE
OSAZIWAYO baKwaZulu-Natal bathi asikho isidingo sokuphumela kwezinye izifundazwe uma ufuna umuntu ozokugqokisa ngesikhathi semicimbi emikhulu eyenzeka eThekwini, njengeVodacom Durban July.
USindisiwe Zungu owaziwa kakhulu ngo-DJ Cndo uthe ikhono likhona KwaZulu-Natal yingakho yena esebenzisa uZama Mathe weZarth Fashions.
“Okungenza ngisebenzise le ntokazi wukuthi iyawuqonda umzimba wami futhi yenza into engiyifunayo. Ngiyazi njengoba ingqikithi yeJulayi kulo nyaka ithi A Material World nami ngizofika nginjalo ngoba uyathunga uZama,” kusho uDJ Cndo ngokuzethemba.
Uthe uZama ubemgqokise emcimbini wamaSouth African Music Awards, kuzokube kungokwesibili emgqokisa ngoMgqibelo.
Ngokusho kukaZama, uCndo uzobe egqoke ingubo enhle kodwa engavezi umzimba wakhe ngendlela embi.
“Uzobe emuhle, esesitayeleni futhi kubonakala ukuthi ungumuntu wesifazane osezingeni. Ingubo yakhe izokhombisa ukuthi ungumuntu wesifazane njengoba ejwayele ukufaka amabhulukwe nezigqebhezana. Ingubo engimenzele yona ngeyesimanje kodwa lokho akusho ukuthi izobe iveza umzimba,” kusho uZama.
Abesilisa abondlekile bazokujabulela ukuzwa ukuthi uma beya kwi-Vodacom Durban July nabo bangabukeka njengoba uMampintsha ezobe egqoke isudi enemibala egqamile.
Le sudi iveza ukuthi kwamukelwa ihlobo, uMampintsha uzoyidla nobhothayi lesudi kanti ibhulukwe azobe elifakile lizobe limbamba.
UMampintsha uzobe emodela etendeni le-Afro kanti lezo zimpahla azobe azikhangisa ngezikaSiyethemba (Siye) Ngwenya.
Uma umbona ngelanga lomcimbi uzobe esegqoke izimpahla ezithungwe nguSiza Mkhize wase-Hilton.
USiza uthe uMampintsha uzobe esethula indlela entsha abukeka ngayo njengoba esenciphe ngo-10kg.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone oyedwa engozini yeloli
2012-11-14 16:25
Johannesburg - Umuntu oyedwa ushonil ekwathi abathathi balimala ngesikhathi iloli ebelithwele usimende lliginqika likhwela phezu kwezinye izimoto ezimbili kuGarsfontein Road, ePitoli, kush oabahambisa usizo oluphuthumayo.
"Abahambisa usizo oluphuthumayo bafike endaweni yesehlakalo umuntu oyedwa evele eseshonile, ubelimele kakhulu," kusho okhulumela abakwaNetcare 911, uChris Botha.
Abanye abantu ababili bebelimele kambi kuthi owesithathu nekungumuntu wesifazane wathola imihuzuko.
– Landela IzindabaNews24 kuTwitter
(@IzindabaNews24).


text:
Amaphoyisa agasele emahhovisi abamele izitabane
2012-08-22 08:08
Harare - Izinhlangano ezimele amalungelo abantu e-Afrika zithe amaphoyisa eZimbabwe agasele emahhovisi enhlangano emele abantu abathandana bengabobulili obubodwa, ashaqa amakhompyutha namaphepha.
Lokhu kwenzeka nje kusadlule isonto kuboshwe amadoda athandana wodwa angu-44.
I-Aids and Risghts for Southern Africa ithe iloli ebigcwele amaphoyisa igasele emahhovisi eGays and Lesbians of Zimbabwe enhlokodolobha iHarare ngoMsombuluko.
Lezi zinhlangano zizwakalise ukukhathazeka ngalokhu abakubiza ngokucwasa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Ubumnandi buzobuzwa eTshwane
2012-11-29 12:01
Tshwane - Kusukela mhla lulunye kuDisemba kuya kumhlaka-15, ubumnandi buzobe bubuzwa eTshwane njengoba kuzobe kuqhubeka iMzansi Fela Festival, la kuzobe kusina kudedelana khona amaciko amaningi, eState Theatre, ePitoli.
Imicimbi ihlelelwe ukubungaza ubuciko baseNingizimu Afrika, iMzansi Fela Festival
(MFF), izobanjwa okwesikhombisa kulo nyaka.
Abadidyeli bathi lo nyaka uzoba ngohluke kakhuklu njengoba ubumnandi buzobe budlulele kunangaphambilini, kuhlanganiswe abaculi, abahayi bezinkondlo kanjalo nemidlalo yasesiteji.
Kubaculi abazobe bekhona kubawa uZahara wodumo lukaLoliwe, amaParlotones, uS'bongile Khumalo, umzwilili uLira nabanye abaningi.
Njengoba umhlaka-1 Disemba kuwusuku iWorld AIDS Day, i-MFF izoqala usuku ngokuba nemashi ezoqala ngo-10:00 isuka e-Union Buildings iye iyophelela eState Theatre.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Idlisa ngesimanje i-CivicComment on this story
AMAJIKA aseFranchoek nemigwaqo emazombezombe yase Stellenbosch ekakwe yizivande zewayini indawo ekahle yokwethula imoto esezingeni le Honda Civic 5-Door.
Lokhu ngikusho ngoba lomtshumo wemoto uzwakala kahle uma uzowukhulula emigwaqeni ongeke uzithola usumiswa kuyo ngamaphoyisa noma usuzithela phezu kwezingane zesikole ziwela umgwaqo. Akujwayelekile ukuthi imoto ephethe isitayela nobuhle njengale Civic 5 door iphinde ikwazi ukuthi kube yimoto yejubane. Njengoba beyenze yaba ngumtshumo nje kwenza ukuthi ihambe kalula ngisho zimweni lapho kusuke kunomoya khona onamandla, kanti ngaphandle kwalokho ukwakhiwa kwayo kwenziwe ngendlela yokuthio yonge kakhulu ku petrol kanti nesisindo sayo basehlisile.
Le Civic entsha yakhelwe ophezu kwesisekelo salena endala ngokusho koMqondisi wakwa-Honda emazweni aseNingizimu ye-Afrika uYoshiaki Nakamura. Noma ngivumelana kancane noNakamura kodwa mina ngiyibone le-Civic iyinhle kakhulu kuneyakuqala ikakhulukazi ngaphakathi. Okunye engikuqaphelile ukuthi ngaphambili ohlangothini lomshayeli bayixine kakhulu ngezinto eziningi namabhathini engibona sekuyihaba emotweni.
Ngaphambili ihlukene izigaba ezimbili kukhona abakubiza nge Driver Interface Zone lapho ukhonjiswa khona yonke imininingwane emayelana nemoto kodwa lokho kuqondene ngqo nomshayeli, bese kuba khona abakubiza nge Adjacent Information Interface zone lapho kuxhunywe khona iradio, i-intelligent Multi-Information Display (i-MID), kanye ne screen esikwazi ukukhombisa imoto, iBluetooth nokunye okuhambisana nobuchwepheshe besimanje. Ihlukene ngezinhlobo ezimbili zezinjini kukhona engu 1.8 iVTEC kanye nenkulu engu 2.2i DTEC. kumele ngikusho nje ukuthi le moto yakhelwe igenge esakhula esakhonze ijubane nobukhazikhazi njengoba ngike ngakuveza ukuthi uma ungaphakathi kuyo sekuqala ukuhwalala ungafunga ukuthi ukulama dolobhana amancane akhele iLas Vegas.
Le njini engu 1.8 litre ikhiqiza amandla afinyelela ku 104 kW kanye ne torque engu 174Nm. kule njini ungazikhethela phakathi kwedonsa ngamagiya ayisithupha eshintshwayo noma ezishintshayo edonsa ngamagiya amahlanu.
Enye injini ingu 2.2 litre turbodiesel okusho ukuthi isebenzisa udizili. Le njini ikhiqiza amandla afinyelela ku 110kW kanye ne torque engu 350Nm. Le Civic iwushiyile umhlaba ngo 20 mm yase idla ngokuba yinde ngo 10 mm uma uyiqhathanisa nendala.
Isikhala sebhuthi ngemuva singu 401 litres. emazweni ase Europe ikleliswe phakathi kwezinye izimoto eziphephile ngenxa yokuthi ine Advanced Compatibility Engineering (ACE) evikela ukulimala kwemoto nabagibeli uma kwenzeka igingqika, kanti iphinde ibe neVehicle Stability Assist, ABS, EBD. Le Civic ethe thuthu ngezinga okuyi DTEC inezinto ephuma nazo ezengeziwe njenge panoramic glass sunroof (engicabanga ukuthi abantu sebeyazi ukuthi ukhakhayi olukhanyayo okwazi ukubona isibhakabhaka kulo) iradio ehambisana ne amplifier ne subwoofer, iBluetooth hands-free cellphone connectivity ikhamera yangemuva ( kanye nama sensa asiza uma upaka imoto.
AMANANI
1.8 i-VTEC Elegance Manual R248 000
1.8 i-VTEC Elegance Automatic R261 000
1.8 i-VTEC Executive Manual R270 000
1.8 i-VTEC Executive Automatic R283 000
2.2 i-DTEC Exclusive Manual R343 800
Amanani ahambisana ne servise plan yeminyaka emihlanu emuva kuka 90 000km kanye ne warranty yeminyaka emithathu emuva kuka 90 000km. IService yale moto kumele yenziwe njalo emuva kuka 15 000km.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuxoshwe udokotela owaqola isiguli
2012-11-27 16:35
Johannesburg - Uxoshiwe emsebezini udokotela wasesibhedlela iChris Hani Baragwanath, ngemuva kokutholakala kokuthi wakhokhisa isiguli isamba esingu-R3000, ngesikhathi sihlinzwa iso, ekubeni lokhu kwakufanele akwenze mahhala, kusho uMnyngo wezeMpilo eGauteng.
Isitatimende esikhishwe nguMnyango sithi isiguli esihola impesheni saya esejari kaDokotela D
Soma, kodwa kwathi esesihlinza wasihlinzela esibhedlela sikahulumeni.
USoma utholakale enecala lokungaziphathi kahle, kulindeleke ukuthi aphikise ukuxoshwa kwakhe.
Kwesinye isehlakalo lesi sibhedlela kwamele sihlehlise ukuhlinzwa kweziguli ezinhlanu njengoba udokotela ekwakumele azihlinze, ayematasa eqhuba umsebenzi wakhe wangasese.
UMnyango uyaphenya ngalezi zinsolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).